tripathysagar/odia_wiki huggingface dataset:
ଅମର୍ତ୍ୟ ସେନ୍  (ଜନ୍ମ ୩ ନଭେମ୍ବର ୧୯୩୩) ଜଣେ ଭାରତୀୟ ଅର୍ଥନୈତିଜ୍ଞ ଓ ଦାର୍ଶନିକ  । ସେ ୧୯୭୨ ମସିହାରୁ ୟୁନାଇଟେଡ୍ କିଙ୍ଗଡମ୍  (ୟୁ.କି.) ଓ ଆମେରିକୀୟ ସଞୁକ୍ତ ଗଣରାଜ୍ୟ  (ୟୁ.ଏସ୍.ଏ.)ରେ କର୍ମରତ  । ଜନମଂଗଳ ଅର୍ଥନୀତି, ସାମାଜିକ ଓ ଆର୍ଥିକ ନ୍ୟାୟ, ଦୁର୍ଭିକ୍ଷର ଅର୍ଥନୈତିକ ତତ୍ତ୍ୱ, ଓ ବିକାଶଶୀଳ ଦେଶମାନଙ୍କର ଜନମଂଗଳ ମାପିବା ନିମନ୍ତେ ସୂଚକାଂଙ୍କ ନିର୍ମାଣ ଈତ୍ୟାଦିରେ ତାଙ୍କର ଅବଦାନ ଗୁରୁତ୍ତ୍ୱପୂର୍ଣ । ୧୯୯୮ ମସିହାରେ ଜନମଂଗଳ ଅର୍ଥନୀତିରେ ତାଙ୍କର କାମ ପାଇଁ ଅର୍ଥନୀତି ବିଜ୍ଞାନରେ ତାଙ୍କୁ ନୋବେଲ୍ ପୁରସ୍କାର ଦିଆଯାଇଅଛି । କର୍ମ ଜୀବନ ବର୍ତ୍ତମାନ ସେ ଆମେରିକାର ହାର୍ଭାଡ୍ ବିଶ୍ୱବିଦ୍ୟାଳୟରେ ଥମାସ୍ ଡବ୍ଲ୍ୟୁ. ଲାମୋନ୍ତ୍ ପ୍ରଫେସର୍ ଓ ଅର୍ଥନୀତି ଓ ଦର୍ଶନ ଶାସ୍ତ୍ରରେ ପ୍ରଫେସର୍ ଭାବରେ କାର୍ଯ୍ୟରତ । ସେ ଭାରତର ନାଳନ୍ଦା ବିଶ୍ୱବିଦ୍ୟାଳୟର କୁଳାଧିପତି ଭାବରେ ମଧ୍ୟ ଦାୟିତ୍ୱ ତୁଲାନ୍ତି । କଲିକତାର ପ୍ରେସିଡେନ୍ସି କଲେଜରେ ଅର୍ଥନୀତିରେ ସ୍ନାତକ ଡିଗ୍ରୀ ହାସଲ୍ କଲା ପରେ ୧୯୫୩ ମସିହାରେ ସେ କେମ୍ବ୍ରିଜର ଟ୍ରିନିଟି କଲେଜକୁ ଉଚ୍ଚତର ଶିକ୍ଷା ପାଇଁ ଗଲେ । କେମ୍ବ୍ରିଜ୍ ବିଶ୍ୱବିଦ୍ୟାଳୟରୁ ସେ ୧୯୫୫ ମସିହାରେ ଅର୍ଥନୀତିରେ ଦ୍ୱୀତିୟ ସ୍ନାତକ ଡିଗ୍ରୀ ଲାଭ କଲେ । କେମ୍ବ୍ରିଜ୍ ବିଶ୍ୱବିଦ୍ୟାଳୟରେ ସେ ଅର୍ଥନୀତିରେ ପି.ଏଚ୍.ଡି. ଡିଗ୍ରୀ ପାଇଁ ଅଧ୍ୟୟନ କରୁଥିବା ସମୟରେ ତାଙ୍କୁ କଲିକତାସ୍ଥ ନବନିର୍ମିତ ଜାଦବପୁର୍ ବିଶ୍ୱବିଦ୍ୟାଳୟରେ ଅର୍ଥନୀତିର ପ୍ରଫେସର୍ ଓ ବିଭାଗ ମୂଖ୍ୟର ପଦ ଦିଆଗଲା । ସେ ସେହି ପଦବୀରେ ୧୯୫୬ ମସିହାରୁ ୧୯୫୮ ମସିହା ପର୍ଯ୍ୟନ୍ତ କାର୍ଯ୍ୟରତ ଥିଲେ । ୧୯୬୩ ମସିହାରୁ ୧୯୭୧ ମସିହା ପର୍ଯ୍ୟନ୍ତ ସେ ଦିଲ୍ଲୀ ସ୍କୁଲ୍ ଅଫ୍ ଇକନମିକ୍ମରେ ପ୍ରଫେସର୍ ଭାବରେ କାମ କଲେ । ସେ ଏହାପରେ ୧୯୭୨ରୁ ୧୯୭୭ ପର୍ଯ୍ୟନ୍ତ ଲଣ୍ଡନ୍ ସ୍କୁଲ୍ ଅଫ୍ ଇକନୋମିକ୍ସରେ, ୧୯୭୭ରୁ ୧୯୮୬ ପର୍ଯ୍ୟନ୍ତ ଅକ୍ସଫର୍ଡ୍ ବିଶ୍ୱବିଦ୍ୟାଳୟରେ, ୧୯୮୭ରୁ ୧୯୯୮ ପର୍ଯ୍ୟନ୍ତ ହାର୍ଭାଡ୍ ବିଶ୍ୱବିଦ୍ୟାଳୟରେ କାମ କଲେ । ୧୯୯୮ ମସିହାରେ ସେ କେମ୍ବ୍ରିଜ୍ ବିଶ୍ୱବିଦ୍ୟାଳୟ ଟ୍ରିନିଟି କଲେଜରେ ମାଷ୍ଟର୍ ଭାବରେ ନିୟୋଜିତ ହେଲେ । ୨୦୦୪ ମସିହାର ଜାନୁଆରୀ ମାସରେ ସେ ପୁଣି ହାର୍ଭାଡ୍ ବିଶ୍ୱବିଦ୍ୟାଳୟକୁ ଲେଉଟି ଆସିଲେ । ଗବେଷଣା ୧୯୬୦ ଓ ୧୯୭୦ ଦଶକରେ ସେନଙ୍କର ପ୍ରବନ୍ଧାବଳୀ ସାମାଜିକ ଚଏସ୍ ତତ୍ତ୍ୱର ବିକାଶରେ ସାହାଯ୍ୟ କଲା । ୧୯୮୧ ମସିହାରେ ପ୍ରଥମେ ପ୍ରକାଶିତ ବହି  "ପଭର୍ଟି ଆଣ୍ଡ୍ ଫାମିନ୍ସ୍ : ଆନ୍ ଏସେ ଅନ୍ ଏଣ୍ଟାଟେଲମେଣ୍ଟ୍ ଆଣ୍ଡ୍ ଡେପ୍ରିଭେସନ୍" ରେ ସେନ୍ ପ୍ରସ୍ତାବିତ କଲେ ଯେ ଦୁର୍ଭିକ୍ଷର ବଡ଼ କାରଣ ସାମାଜିକ ବୈଷମ୍ୟ ଓ ଗଣତାନ୍ତ୍ରିକ ଉତ୍ତରଦାୟିତ୍ୱର ଅଭାବ । ବିକାଶର ଅର୍ଥନୀତିର କ୍ଷେତ୍ରରେ ତାଙ୍କର ସାମର୍ଥ୍ୟ  (କାପାବିଲିଟି)ର ଅବଧାରଣା ଗୁରୁତ୍ତ୍ୱପୂର୍ଣ  । ୟୁ. ଏନ୍. ଡି. ପି.ର ମାନବ ବିକାଶ ରିପୋର୍ଟ୍ ଗୁଡିକୁ ଏହି ଅବଧାରଣାର ଫଳଶୃତି ବୋଲି ଧରାଯାଇପାରେ ।
ଅନୀତା ଗୋଏଲ୍   :         ଯୁକ୍ତରାଷ୍ଟ୍ରରେ ଜଣେ ପଦାର୍ଥବିଜ୍ଞାନୀ ଓ ଡାକ୍ତର । ଡିଏନ୍ଏ ବିଷୟରେ ପଢ଼ିବା, ଲେଖିବା ଛଡା ନାନୋ ବାୟୋଫିଜିକ୍ସ୍, ମୁଖ୍ୟତଃ ମୋଲିକୁଲାର୍‌ସ ମୋଟର୍ ପାଇଁ ସେ ପୃଥିବୀରେ ଜଣାଶୁଣା । ଶିକ୍ଷା ଗୋଏଲ୍ ହାଭାର୍ଡ୍ ବିଶ୍ୱବିଦ୍ୟାଳୟରୁ ପଦାର୍ଥବିଜ୍ଞାନରେ ପିଏଚ୍‌ଡି କରିଥିଲେ, ଯେଉଁଠାରେ ସେ ନୋବେଲ୍ ବିଜେତା ଡୁଡ଼୍‌ଲି ଅର୍ ହର୍ସ୍‌ବାଚ୍‌ଙ୍କଦ୍ୱାରା ପରିଚାଳିତ ହୋଇଥିଲେ । ତାଙ୍କର ଥେସିସ୍‌ର ନାଁ ଥିଲା, ସିଙ୍ଗଲ୍ ମୋଲିକୁଲ୍ ଡାଇନାମିକ୍‌ସ ଅଫ୍ ମୋଟୋର୍ ଏନ୍‌ଜାଇମ୍‌ସ ଏଲଙ୍ଗ୍ ଡିଏନ୍ଏ । ସେ ଷ୍ଟାନ୍‌ଫୋର୍ଡ୍ ବିଶ୍ୱବିଦ୍ୟାଳୟରୁ ପଦାର୍ଥବିଜ୍ଞାନରେ ସ୍ନାତ୍ତକ ଅର୍ଜନ କରିଥିଲେ, ଯେଉଁଠାରେ ତାଙ୍କ ପରେମର୍ଶଦାତା ନୋବେଲ୍ ବିଜେତା ଷ୍ଟିଭେନ୍ ଚୁ ଥିଲେ । ସେ ମଧ୍ୟ ହାଭାର୍ଡ୍-ମାସାଚୁଏଟ୍‌ସ ଇନ୍‌ଷ୍ଟିଚ୍ୟୁଟ୍ ଅଫ୍ ଟେକ୍‌ନୋଲୋଜିରୁ ଡାକ୍ତରୀ ବିଦ୍ୟା ଶିକ୍ଷା କରିଥିଲେ ।
ଶାମସାବାଦ, ଆଗ୍ରା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଆଗ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାମସାବାଦ, ଆଗ୍ରା ୨୭.୫୩୭୩ ଉତ୍ତର ଅକ୍ଷାଂଶ ଓ ୭୯.୪୩୬୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାମସାବାଦ, ଆଗ୍ରା ସହରର ମୋଟ ଜନସଂଖ୍ୟା ୨୭୨୬୦ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ଶାମସାବାଦ, ଆଗ୍ରାର ସାକ୍ଷରତା ହାର ୫୧.୭୨% ଅଟେ । ଏହା ଜାତୀୟ ହାରଠାରୁ ୧୩.୧୨% ପ୍ରତିଶତ କମ ଅଟେ । ସେଥିରୁ ୩୧.୯୩% ପ୍ରତିଶତ ପୁରୁଷ ଓ ୧୯.୮୦% ନାରୀ ଅଟନ୍ତି । ୧୮.୩୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାମସାବାଦ, ଆଗ୍ରାର ସରକାରୀ ଭାଷା ଅଟେ ।
କୁମାର ଶ୍ରୀ ଚିରଞ୍ଜୀବି ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାର ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୯୮ ମସିହାରେ ସେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଚିରଞ୍ଜୀବି ଓଡ଼ିଆ ରାଜନେତା ଅନନ୍ତ ସେଠୀଙ୍କର ପୁଅ । ରାଜନୈତିକ ଜୀବନ କୁମାର ଶ୍ରୀ ଚିରଞ୍ଜୀବି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୮ ମସିହାରେ ହୋଇଥିବା ଭାରତୀୟ ସାଧାରଣ ନିର୍ବାଚନରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାରେ ବିଧାୟକ ଥିବା ଅର୍ଜୁନ ଚରଣ ସେଠୀ ନିର୍ବାଚନ ଲଢ଼ିଥିଲେ । ସେ ବିଜୟୀ ହୋଇ ୧୨ଶ ଲୋକ ସଭାକୁ ଚାଲିଯିବାପରେ ଏହି ନିର୍ବାଚନ ମଣ୍ଡଳୀର ବିଧାୟକ ପଦଟି ଖାଲି ପଡ଼ିଥିଲା । ଫଳରେ ୩ ଜୁନ ୧୯୯୮ରେ ଖୋର୍ଦ୍ଧା, ଜୁନାଗଡ଼, ବରଗଡ଼ ଓ ବଣାଇ ବିଧାନ ସଭା ଆସନ ସହ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରେ ଉପ-ନିର୍ବାଚନ ଅନୁଷ୍ଠିତ ହୋଇଥିଲା । ଏହି ଉପ-ନିର୍ବାଚନରେ ଶ୍ରୀ ଚିରଞ୍ଜୀବି ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୮ ଜୁନ ୧୯୯୮ରେ ସେ ଶପଥ ପାଠ କରିଥିଲେ ଏବଂ ୨୦୦୦ ମସିହାରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ ସେ ବିଧାୟକ ଭାବରେ କାର୍ଯ୍ୟ କରିଥିଲେ ।
ଇମ୍ମ୍ୟୁନ ଥ୍ରୋମ୍ବୋସାଇଟୋପେନିକ ପୁରପୁରା  ( ଆଇଟିପି ), ଅନ୍ୟ ନାମ ଇଡିଓପାଥିକ୍ ଥ୍ରୋମ୍ବୋସାଇଟୋପେନିକ ପୁରପୁରା ରୋଗରେ ପ୍ଲାଟେଲେଟ ସଂଖ୍ୟା କମିଯାଏ କିନ୍ତୁ ଶ୍ୱେତ ରକ୍ତ କଣିକା ଓ ଲୋହିତ ରକ୍ତ କଣିକା ସଂଖାର ପରିବର୍ତ୍ତନ ହୁଏନାହିଁ  । ଏହାର ଲକ୍ଷଣ: ଚର୍ମରେ ରକ୍ତସ୍ରାବ ଫଳସ୍ୱରୂପ ପରପୁରା  (ବାଇଗଣୀ ରଙ୍ଗର କ୍ଷତ) କିମ୍ବା ପେଟେକିଆ  (ଛୋଟ ଲାଲ ବିନ୍ଦୁ) କିମ୍ବା ମାଢ଼ିରୁ ରକ୍ତସ୍ରାବ ହୁଏ  ଇଣ୍ଟ୍ରାକ୍ରାନିଆଲ ରକ୍ତସ୍ରାବ ଭଳି ଅନ୍ୟାନ୍ୟ ଗମ୍ଭୀର ରକ୍ତସ୍ରାବ ଘଟଣା କମ ଦେଖାଯାଏ । ଅନ୍ତର୍ନିହିତ କ୍ରିୟାବିଧିରେ ସାଧାରଣତଃ ପ୍ଲାଟେଲେଟର ବାହ୍ୟ ସ୍ତରରେ ଥିବା ପୁଷ୍ଟିସାର ବା ପ୍ରୋଟିନ୍ ବିରୁଦ୍ଧରେ ଆଣ୍ଟିବଡି ସୃଷ୍ଟି ହୁଏ । ହେପାଟାଇଟିସ୍ ସି, ସାଇଟୋମେଗାଲୋଭୂତାଣୁ କିମ୍ବା ଭାରିସେଲା ଜୋଷ୍ଟର ଭଳି ସଂକ୍ରମଣ, ସିସ୍ଟମିକ ଲୁପସ୍ ଏରିଦେମାଟୋସସ୍ ଭଳି ଅଟୋମ୍ୟୁମ୍ୟୁନ୍ ରୋଗ, କ୍ରନିକ୍ ଲିମ୍ଫୋସାଇଟିକ୍ ଲ୍ୟୁକେମିଆ ଭଳି କର୍କଟ ରୋଗ, କିମ୍ବା କେତେକ ଔଷଧ ଏହି ରୋଗକୁ ସକ୍ରିୟ କରନ୍ତି । ରକ୍ତର ପ୍ଲାଟେଲେଟ ସଂଖ୍ୟା ୧୦୦ ୧୦୯/ ଲି  (୧୦୦,୦୦୦/ମିମି3 )ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ  ବେଳେବେଳେ ଅବଶିଷ୍ଟ ପ୍ଲାଟେଲେଟ ଗୁଡ଼ିକ ଅସ୍ୱାଭାବିକ ଭାବରେ ବଡ଼ ହୋଇପାରେ  ଅସ୍ଥି ମଜ୍ଜା ବାୟୋପ୍ସି ସାଧାରଣତଃ ଆବଶ୍ୟକ ହୁଏ ନାହିଁ  ୩୦ ୧୦୯/ ଲିରୁ ଅଧିକ ପ୍ଲାଟେଲେଟ୍ ଥିବା ବୟସ୍କମାନଙ୍କର ଏବଂ ସମସ୍ତ ପ୍ଲେଟଲେଟ୍ ସ୍ତରର ପିଲାମାନଙ୍କର ସାମାନ୍ୟ ରକ୍ତସ୍ରାବ ହେଉଥିଲେ ସାବଧାନତା ଅବଲମ୍ବନ କରିବା ଆବଶ୍ୟକ ହୋଇଥାଏ  ଛଅ ମାସ ମଧ୍ୟରେ ୭୦% ପିଲା ଭଲ ହୋଇଯାଆନ୍ତି  ରୋଗ ଅଧିକ ଗୁରୁତ୍ୱପୂର୍ଣ୍ଣ ଥିଲେ କର୍ଟିକୋଷ୍ଟିରଏଡ, ଶିରାଭ୍ୟନ୍ତର ଇମ୍ୟୁନୋଗ୍ଲୋବୁଲିନ କିମ୍ବା ଆଣ୍ଟି-ଡି ଇମ୍ୟୁନୋଗ୍ଲୋବୁଲିନ ବ୍ୟବହାର କରାଯାଇପାରେ  ଏହି ଚିକିତ୍ସାରେ ଉପଶମ ନହେଲେ ଏଲଟ୍ରୋମ୍ବୋପାଗ କିମ୍ବା ରୋମିପ୍ଲୋଷ୍ଟିମ ବ୍ୟବହାର କରାଯାଇପାରେ । ପ୍ଲିହାକୁ ବାହାର କରିବା ପାଇଁ ଅସ୍ତ୍ରୋପଚାର ମଧ୍ୟ ବେଳେବେଳେ ଆବଶ୍ୟକ ହୋଇପାରେ  ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୩ ଜଣ ବର୍ଷକୁ ନୂତନ ଭାବରେ ପ୍ରଭାବିତ ହୁଅନ୍ତି  ପିଲା ଏବଂ ବୟସ୍କଙ୍କ ମଧ୍ୟରେ ରୋଗ ହାର ସମାନ ଥାଏ  ଏହାର ଆକ୍ୟୁଟ ବା ତୀବ୍ର ସ୍ୱରୂପ ସାଧାରଣତ ପିଲାମାନଙ୍କଠାରେ ଦେଖାଯାଏ ଓ ସ୍ତାୟୀ ବା କ୍ରନିକ୍ ସ୍ୱରୂପ ସାଧାରଣତଃ ବୟସ୍କମାନଙ୍କଠାରେ ଦେଖାଯାଏ  ଏହି ରୋଗ ସହିତ ମେଳ ଖାଉଥିବା ରୋଗର ପ୍ରାଥମିକ ବର୍ଣ୍ଣନା ୧୦୨୫ ମସିହାରେ ଆଭିସେନା କରଥିଲେ
ଆହେ ନୀଳଶଇଳ, ୨୦୨୨ ମସିହାରେ ମଞ୍ଚସ୍ଥ ଏକ ଐତିହାସିକ ନାଟକ । ନାଟକଟି ଜଗନ୍ନାଥ କିମ୍ବଦନ୍ତୀ ଉପରେ ପର୍ଯ୍ୟବେସିତ ଥିଲା । ଏହି ନାଟକଟିର ନିର୍ଦ୍ଦେଶନା ଦେଇଥିଲେ ଲାଲା ବୀରେନ ରାୟ, ଯାହାକି ଓଡ଼ିଶାର ବିଭିନ୍ନ ସ୍ଥାନ ସମେତ ଓଡ଼ିଶା ବାହାରେ ମଧ୍ୟ ମଞ୍ଚସ୍ଥ ହୋଇଛି ।
ଚେକ୍ରୋବୋଲୁ ସ୍ୱାରୋ  (ଜନ୍ମ୨୧ ନଭେମ୍ବର ୧୯୮୨ ମସିହାରେ ଡିଜୁଲ୍ମି ଗ୍ରାମରେ, ଫେକ ଜିଲ୍ଲା, ନାଗାଲ୍ୟାଣ୍ଡ ) ଜଣେ ଭାରତୀୟ ଧନୁର୍ଦ୍ଧର ଅଟନ୍ତି  । ସେ କ୍ରମଶଃ ବୁସାନ, ଦକ୍ଷୀଣ କୋରିୟା ଏବଂ ଦୋହା, କତରରେ ଆୟୋଜିତ ୨୦୦୨ ଏସିଆ ଖେଳ ଏବଂ ୨୦୦୬ ଏସିଆ ଖେଳରେ ଧନୁର୍ଦ୍ଧର ଖେଳରେ ଭାରତକୁ ପ୍ରତିନିଧିତ୍ୱ କରନ୍ତି । ସେ ଟୁରିନ, ଇଟାଲୀରେ ଆୟୋଜିତ ୨୦୧୧ ବିଶ୍ୱ ଧନୁର୍ଦ୍ଧାରୀ ଚମ୍ପିଆନଶପରେ ରଜତ ପଦକ ବିଜେତା ଟିମର ସଦସ୍ୟ ରହିଛନ୍ତି । ଟୁରିନରେ ୨୦୧୧ ବିଶ୍ୱ ଧନୁର୍ଦ୍ଧାରୀ ଚମ୍ପିଆନଶପରେ ଟୀମ ଆୟୋଜନରେ ରଜତ ପଦକ ଜିତି ସେ ମହିଳା ଏବଂ ଟୀମର ଧନୁର୍ଦ୍ଧାରରେ ୨୦୧୨ ଗ୍ରୀଷ୍ମକାଳୀନ ଅଲିମ୍ପିକ ପାଇଁ ଯୋଗ୍ୟଥିଲେ । ବ୍ୟାକ୍ତିଗତ ଜୀବନ ସ୍ୱାରୋ ଦୀମାପୁର, ନାଗାଲ୍ୟାଣ୍ଡରେ ରହନ୍ତି । ସେ ନାଗାଲ୍ୟାଣ୍ଡ ସଶସ୍ତ୍ର ପୁଲିସ  (ଏନଏପି)ରେ ପୁଲିସ ଅଧୀକ୍ଷକ  (ଡୀଏସପି) ଆଧାରରେ କାମ କରୁଥିଲେ  । ତାଙ୍କ ବଡ଼ ଭଉଣୀ,  "ବସୁଜୋଲୁ ଏସ. ବେଦୀ" , ଜଣେ ପୂର୍ବ ରାଷ୍ଟ୍ରୀୟ ଆର୍ଚର ଥିଲେ । ସେ ଏକ ଦଶକରୁ ଅଧିକ ସମୟ ପାଇଁ ଅନ୍ତଃରାଷ୍ଟ୍ରୀୟ ସ୍ତରରେ ପ୍ରତିସ୍ପର୍ଦ୍ଧା କରୁଥିଲେ, ଯାହା ଅନୁସାରେ ସେ ବହୁ ପଦକ ଜିତିଥିଲେ । ସ୍ୱାରୋ ୨୦୧୨ ଲଣ୍ଡନ ଅଲିମ୍ପିକ ଖେଳରେ ଭାରତର ପ୍ରତିନିଧିତ୍ୱ କରିଥିଲେ । ସେ ୬୪ ବର୍ଷ ଅନ୍ତରାଳ ପରେ ଅଲିମ୍ପିକରେ ଭାଗ ନେଉଥିବା ଦ୍ୱିତୀୟ ନାଗା ଆଥେଲିଟିକ୍ସ ଅଟେ ।
ଅଭିଷେକ ଯାଦବ  (ଜନ୍ମ ୧୦ ଜୁନ , ୧୯୮୦ ) ଜଣେ ଭାରତୀୟ ପେଷାଦାର ଫୁଟବଲ ଖେଳାଳି  । ସେ ଭାରତୀୟ ଌଗରେ ମୁମ୍ବାଇ .ତରଫରୁ ଷ୍ଟ୍ରାଇକର ଭାବରେ ଖେଳନ୍ତି । ୬ ଫୁଟ ୨ ଇଞ୍ଚ ଉତ୍ଛ ଅଭିଷେକ ଭାରତର ଜଣେ ଅଗ୍ରଣୀ ଫୁଟବଲଲ ଷ୍ଟ୍ରାଇକର । ସେ  ' ଫୁଟବଲ ସ୍କୁଲ ଅଫ ଇଣ୍ଡିଆ  " ନାମକ ଏକ ଅନୁଷ୍ଠାନ ଖୋଲି ଭାରତର ମୁମ୍ବାଇ , ପୁନେ , ନାସିକ , କଲିକତା ଓ ବାଙ୍ଗାଲୋରଠାରେ ତରୁଣ ଖେଳାଳିଙ୍କୁ ପ୍ରଶିକ୍ଷଣ ଦିଅନ୍ତି । କ୍ଲବ ସ୍ତର ଅବଦାନ ୧୯୯୮/୯୯ ସିଜନରେ ଅଭିଷେକ ରାଷ୍ଟ୍ରୀୟ କେମିକାଲ ଫର୍ଟିଲାଇଜର ତରଫରୁ ଖେଳୁଥିବା ଅଭିଷେକ ୨୦୦୦/୨୦୦୧ ସିଜନ ପାଇଁ ଚର୍ଚିଲ ବ୍ରଦର , ଓ ପରେ ମହିନ୍ଦ୍ରା ଓ ମହିନ୍ଦ୍ରା ର୍ଟରଫରୁ ଖେଳିଲେ । ତାଙ୍କ ସମୟରେ ମହିନ୍ଦ୍ରା ଓ ମହିନ୍ଦ୍ରା କ୍ଲବ ଭରତର ପ୍ରାୟ ସବୁ ବୃହତ ତୁର୍ଣାମେଣ୍ଟ ଜିତ୍ୟ ପାରିଥିଲା । ଏଠି ମଧ୍ୟରେ ଜାତୀୟ ଲିଗ , ଶିଲ୍ଡ , ଦୁରାଣ୍ଡ କପ ଅନ୍ତର୍ଭୁକ୍ତ । ୨୦୦୭ରେ ସେ ମୁମ୍ବାଇ ରେ ଯୋଗ ଦେଲେ । ଅନ୍ତର୍ଜାତିକ ଅବଦାନ ଅଭିଷେକ ଯାଦବ 2002 ମସିହାରୁ ଭାରତୀୟ ଦଳ ପକ୍ଷରୁ ଭାରତ ଭାଗ ନଉଥିବା ଅନ୍ତର୍ଜାତିକ ଟୁର୍ଣାମେଣ୍ଟ ଗୁଡିକରେ ଖେଳିଥାନ୍ତି । ସେ ଭିଏତ୍ ନାମରେ ହେଇଥିବା ଏଲ . ଜି .କପର ଫାଇନାଲରେ ଭାରତ ପାଇଁ ବଦଳ ଖେଳାଳି ଭାବେ ଖେଳି ବିଜୟୀ ଗୋଲ ଦେଇଥିଲେ । ୨୮ ବର୍ଷ ମଧ୍ୟରେ ଏହା ଭାରତ ଜିତିଥିବା ଏକମାତ୍ର ଅନ୍ତର୍ଜାତିକ ଟ୍ରଫି ଥିଲା ।
ଲରମ୍ଭା ମହାବିଦ୍ୟାଳୟ‌, ଓଡ଼ିଶାର ବରଗଡ ଜିଲ୍ଲା ଅଧୀନ ଲରମ୍ଭାଠାରେ ଅବସ୍ଥିତ । ଜାତୀୟ ରାଜପଥ ୬ର ଗୋଡ଼ଭଗା ଛକଠାରୁ ଗୋଡଭଗା ସୋନପୁର ରାଜ୍ୟ ରାଜପଥରେ ୦.୭୫ କିଲୋମିଟର ଗଲେ ଏହି କଲେଜ ପଡେ । ଏହି କଲେଜ ପଶ୍ଚିମ ଓଡ଼ିଶାର ଏକ ସମ୍ପୂର୍ଣ୍ଣ ଡିଗ୍ରୀ କଲେଜ ଓ ଓଡ଼ିଶା ସରକାରଙ୍କଦ୍ୱାରା ସମ୍ପୂର୍ଣ୍ଣ ଅନୁଦାନପ୍ରାପ୍ତ ଶ୍ରେଣୀର । ସମାଜସେବୀ ବ୍ରଜ ମୋହନ ପଣ୍ଡା ଏହାକୁ ୧୯୬୪ରେ ପ୍ରତିଷ୍ଠା କରିଥିଲେ । ପ୍ରଥମରୁ ଏକ ବିଜ୍ଞାନ କଲେଜ ହିସାବରେ ଆରମ୍ଭ ହେଇଥିଲା । ବର୍ତ୍ତମାନ କଳା ବିଭାଗ ରହିବା ସହ ବିଭିନ୍ନ ବିଷୟରେ ସମ୍ମାନର ସୁବିଧା ଉପଲବ୍ଧ । ଉଭୟ ବାଳକ ଓ ବାଳିକାଙ୍କ ପାଇଁ ଏହି କଲେଜରେ ପର୍ଯ୍ୟାପ୍ତ ହଷ୍ଟେଲର ସୁବିଧା ଥାଇ ଏକ ଖେଳ ପଡ଼ିଆ ମଧ୍ୟ ରହିଛି ।  ଦ୍ୱାରା + ମାନ୍ୟତା ପାଇଥିବା ଏହି କଲେଜ ଓଡ଼ିଶା ସରକାରଙ୍କଦ୍ୱାରା  'ପ୍ରକୃତି ମିତ୍ର  " ପୁରସ୍କାର ପ୍ରାପ୍ତ ହୋଇଛି ।
ଇରାବତୀ କର୍ବେ   , :        ; ଡିସେମ୍ବର ୧୫, ୧୯୦୫ - ଅଗଷ୍ଟ ୧୧-୧୯୭୦  ଜଣେ ଭାରତୀୟ ନୃତତ୍ତ୍ୱବିଜ୍ଞାନୀ, ଶିକ୍ଷାବିତ୍ ଓ ଲେଖିକା ଥିଲେ । ତାଙ୍କ ଘର ଭାରତର ମହାରାଷ୍ଟ୍ରରେ ଓ ସେ ପ୍ରଥମ ମହିଳା ନୃତତ୍ତ୍ୱବିତ୍ ଥିଲେ । ସେତେବେଳେ ନୃତତ୍ତ୍ୱବିଜ୍ଞାନ ଓ ସମାଜ ବିଜ୍ଞାନ ଭଳି ବିଷୟ ବିଶ୍ୱବିଦ୍ୟାଳୟରେ ତୃଣମୂଳ ସ୍ତରରେ ଥିଲେ । ପ୍ରାକ ଜୀବନ ଇରାବତୀ କର୍ବେ ବାପା ବର୍ମାର କଟନ କମ୍ପାନୀରେ କାମ କରୁଥିଲେ । ସେଠାରେ ଥିବା ଇରାୱତୀ ନ‌ଦୀ ଅନୁସାରେ ୧୯୦୫ ମସିହାରେ ଜନ୍ମ ଲାଭ କରିଥିବା ଝିଅର ନାମ ଇରାବତୀ ରଖାଯାଇ ଥିଲା । ତାଙ୍କୁ ୭ ବର୍ଷ ହୋଇଥିବା ବେଳେ ପୁଣେର ହୁଜୁର ପଗା ବୋର୍ଡିଙ୍ଗ ସ୍କୁଲକୁ ପଢ଼ିବା ନିମନ୍ତେ ପଠେଇ ଦିଆଯାଇଥିଲା । ଫର୍ଗୁସନ କଲେଜର ପ୍ରିନ୍ସିପାଲ ଆର .ପି.ପରଞ୍ଜପେଙ୍କ ଝିଅ ଶକୁନ୍ତଳା ପରଞ୍ଜପେ ତାଙ୍କର ସହପାଠିନୀ ଥିଲେ । ପାରିବାରିକ କାହାଣୀ ଅନୁସାରେ ଶକୁନ୍ତଳାଙ୍କ ମାତା ଦିନେ ଇରାବତୀଙ୍କୁ ସ୍କୁଲରେ ଦେଖି ତାଙ୍କୁ ଦ୍ୱିତୀୟ ଝିଅ କରି ଘରକୁ ନେଇ ଆସିଥିଲେ ଓ ପରିବାରରେ ରଖି ଥିଲେ । ସେଠାରେ ବିଚାରପତି ବାଳକ୍ରମ ତାଙ୍କୁ ନୃତତ୍ତ୍ୱବିଜ୍ଞାନ ସହ ପରିଚିତ କରେଇ ଥିଲେ । ଶିକ୍ଷା ଓ ବୃତ୍ତି ଇରାବତୀ ସମାଜ ବିଜ୍ଞାନରେ ମୁମ୍ବାଇ ବିଶ୍ୱବିଦ୍ୟାଳୟରୁ ୧୯୨୮ ମସିହାରେ ମାଷ୍ଟର ଡିଗ୍ରୀ ଓ ଜର୍ମାନୀର ବର୍ଲିନ ବିଶ୍ୱବିଦ୍ୟାଳୟରୁ ନୃତତ୍ତ୍ୱବିଜ୍ଞାନରେ ଡକ୍ଟରେଟ ହାସଲ କରିଥିଲେ । ପୁଣେର ଡେକାନ କଲେଜରେ  (ପୁଣେ ବିଶ୍ୱବିଦ୍ୟାଳୟ) ସେ ଅନେକ ବର୍ଷ ଧରି ସମାଜ ଓ ନୃତତ୍ତ୍ୱ ବିଜ୍ଞାନ ଡିପାର୍ଟମେଣ୍ଟର ମୂଖ୍ୟ ହୋଇ ରହିଥିଲେ  । ନୂଆ ଦିଲ୍ଲୀରେ ୧୯୪୭ ମସିହାରେ ଅନୁଷ୍ଠିତ ଜାତୀୟ ବିଜ୍ଞାନ କଂଗ୍ରେସର ନୃତତ୍ତ୍ୱ ବିଜ୍ଞାନ ବିଭାଗର ସଭାପତି ପଦରେ ଅଧିଷ୍ଠିତ ହୋଇଥିଲେ । ସେ ବିଜ୍ଞାନ ଓ ଅନ୍ୟାନ୍ୟ ବିଷୟରେ ଅନେକ ପ୍ରସଙ୍ଗ ଲେଖିଯାଇଛନ୍ତି । କାର୍ଯ୍ୟ ଇରାୱତୀଙ୍କ ଲିଖିତ ବ‌ହି: ହିନ୍ଦୁ ସମାଜ ‌- ଏକ ଅନୁବାଦ  (୧୯୬୧) ଏହି ବହିରେ ସେ ହିନ୍ଦୀ, ମରାଠୀ, ସଂସ୍କୃତ, ପାଲି, ପ୍ରାକୃତ ଭାଷାରୁ ଓ ନିଜେ ତାଙ୍କର ଗସ୍ତ ସମୟରେ ତଥ୍ୟ ସଂଗ୍ରହ କରି ହିନ୍ଦୁ ସମାଜ ବିଷୟରେ ଲେଖିଥିଲେ  । ଜାତି ପ୍ରଥା ବିଷୟରେ ଆର୍ଯ୍ୟ ସଭ୍ୟତା ପୂର୍ବରୁ ଆରମ୍ଭ କରି ତତ୍କାଳ ପର୍ଯ୍ୟନ୍ତ ତଥ୍ୟ ଦେଇ ଆଲୋଚନା କରିଥିଲେ । ଭାରତରେ ସମ୍ପର୍କ ସଂସ୍ଥା  ( -1953) ଏହି ବହିରେ ବିଭିନ୍ନ ସାମାଜିକ ଅନୁସ୍ଠାନ ଓ ବିଧି ବିଧାନ ସମ୍ପର୍କରେ ଆଲୋଚନା କରିଥିଲେ  । ମହାରାଷ୍ଟ୍ର ଭୂମି ଓ ଲୋକ  (୧୯୬୮) ଏଥିରେ ମହାରାଷ୍ଟ୍ରର ସାମାଜିକ ସଂସ୍ଥା ଓ ବିଧି ବିଧାନ ସମ୍ପର୍କରେ ଲେଖିଥିଲେ  । ଯୁଗାନ୍ତ ଏହି ବହି ପ୍ରଥମେ ସେ ମରାଠୀ ଭାଷାରେ ଲେଖିଥିଲେ ଓ ପରେ ଇଂରାଜୀ ଭାଷାରେ ଅନୁବାଦ କରିଥିଲେ । ଏହି ବହିରେ ସେ ଚରିତ୍ର ଗୁଡ଼ିକୁ ପୁରାଣ ଯୁଗର ନ ଲେଖି ଐତିହାସିକ ପୃଷ୍ଠଭୂମିରେ ଲେଖିଥିଲେ । ପରିପୂର୍ତ୍ତୀ  (ମରାଠୀ) ଭୋବାରା  (ମରାଠୀ) ଆମଚି ସଂସ୍କୃତି  (ମରାଠୀ) ସଂସ୍କୃତି  (ମରାଠୀ) ଗଙ୍ଗାଜଳ  (ମରାଠୀ) ପରିବାର ମହର୍ଷି ଢୋନ୍ଡୋଙ୍କର ସେ ବୋହୁ ହୋଇଥିଲେ  । ତାଙ୍କ ସ୍ୱାମୀ ଦିନାକର ଫର୍ଗୁସନ କଲେଜର ଅଧ୍ୟକ୍ଷ ଓ ଶିକ୍ଷାବିତ୍ ଥିଲେ । ତାଙ୍କର ପୁଅ ଆନନ୍ଦ ପୁଣେରେ ଆରତୀ ନାମରେ ଗୋଟିଏ ଏନ୍.ଜି.ଓ. ସଂସ୍ଥା ଖୋଲିଛନ୍ତି । ତାଙ୍କର ସାନ ଝିଅ ଗୌରୀ ଦେଶପାଣ୍ଡେ ମରାଠୀରେ କ୍ଷୁଦ୍ର ଗଳ୍ପ ଓ କବିତା ଲେଖିକା ହିସାବରେ ସୁବିଦିତା । ତାଙ୍କର ବଡ଼ ଝିଅ ଜୟ ନିମ୍ବକାର ମଧ୍ୟ ନଭେଲ ଓ କ୍ଷୁଦ୍ର ଗଳ୍ପ ଲେଖନ୍ତି । ଜୟଙ୍କର ଝିଅ ନନ୍ଦିନୀ ଆମେରିକାର ଫୋରିଡା ବିଶ୍ୱବିଦ୍ୟାଳୟର ଜଣେ ପୁର୍ବତନ ଛାତ୍ରୀ ।
ମିଳିମିଳା ଟିକା ଏକ ଟିକା ଯାହା ମିଳିମିଳା ରୋଗର ପ୍ରତିଷେଧ ଭାବରେ ଅତି ଉପାଦେୟ ଅଟେ । ନଅ ମାସ ବୟସ ବେଳେ ଗୋଟିଏ ଡୋଜ ଦେଲେ ୮୫ % ପିଲା ଇମ୍ମ୍ୟୁନ ହୋଇଯାଆନ୍ତି ଓ ୧୨ ମାସ ବୟସ ବେଳେ ଆଉ ଏକ ଡୋଜ ଦେବା ପରେ ୯୫% ପିଲା ଇମ୍ମ୍ୟୁନ ହୋଇଯାଆନ୍ତି । ଗୋଟିଏ ଡୋଜ ଟିକା ଦେବାପରେ ଇମ୍ମ୍ୟୁନିଟି ନ ହେବା ପିଲା ଦ୍ୱିତୀୟ ଡୋଜ ପରେ ଇମ୍ମ୍ୟୁନିଟି ପାଇଯାଆନ୍ତି । ଦେଖାଯାଇଛି, ଜନସଂଖ୍ୟାର ୯୩ %ରୁ ଅଧିକ ଲୋକ ଟିକା ନେଲେ ମିଳିମିଳା ଆଉ ହୁଏ ନାହିଁ, କିନ୍ତୁ ଟିକା ଦେବା କମିଗଲେ ଆଉ ଥରେ ସେଠାରେ ରୋଗ ହୁଏ । ଏହି ଟିକାର ପ୍ରଭାବ ବ‌ହୁତ ବର୍ଷ ପର୍ଯ୍ୟନ୍ତ ରହେ । ସମୟକ୍ରମେ ଟିକାର ପ୍ରଭାବ କମିଯିବା ନିଶ୍ଚିତ ନୁହେଁ । ମିଳିମିଳା ରୋଗୀ ସଂସ୍ପର୍ଷରେ ଆସିବାର ଦୁଇ ଦିନ ମଧ୍ୟରେ ଟିକା ଦେଲେ ମଧ୍ୟ କାର୍ଯ୍ୟକାରୀ ହୁଏ । ଏହି ଟିକା ବିପଦଶୂନ୍ୟ ଅଟେ ଏପରିକି ଏଚ.ଆଇ.ଭି. ସଂକ୍ରମଣ ଥିଲେ ମଧ୍ୟ । ପାର୍ଶ୍ୱପ୍ରତିକ୍ରିୟା ଅତି ସାଧାରଣ ଓ ସାମାନ୍ୟ । ଟିକା ନେବା ପରେ ସାମାନ୍ୟ ଜ୍ୱର ଓ ଇଞ୍ଜେକ୍ସନ ନେଇଥିବା ସ୍ଥାନରେ କଷ୍ଟ ହୁଏ । ଏକ ଲକ୍ଷ ଲୋକରେ ଜଣକୁ ଆନାଫାଇଲାକ୍‌ସିସ ହୁଏ । ଗୁଲେନ-ବାରି ସିଣ୍ଡ୍ରୋମ, ଅଟିଜ୍ମ ଓ ପ୍ରଦାହିତ ଖାଦ୍ୟନଳୀ ରୋଗ  ବଢ଼ିଯାଏ ନାହିଁ । ଏହି ଟିକା ଏକ‌କ ଭାବରେ ନିଜ ନାମରେ ମିଳେ ତ‌ଥା ଅନ୍ୟାନ୍ୟ ଟିକା ସ‌ହିତ ମିଶି ମଧ୍ୟ ମିଳେ ଯେପରିକି ଏମ୍.ଏମ୍.ଆର. ଟିକା ଯେଉଁଁଥିରେ ମିଳିମିଳା ଟିକା, ମମ୍ପ୍ସ ଟିକା ଓ ରୁବେଲା ଟିକା ଥାଏ ଓ ଏମ.ଏମ.ଆର.ଭି. ଟିକା ଯେଉଁଥିରେ ମିଳିମିଳା ଟିକା, ମମ୍ପ୍ସ ଟିକା, ରୁବେଲା ଟିକା ଓ ଭାରିସେଲା ଟିକା ଥାଏ । ସବୁ ପ୍ରକାର ଟିକାରେ ଏହା ଉତ୍ତମ ରୂପେ କାମ କରେ । ଯେଉଁ ଦେଶମାନଙ୍କରେ ଏହି ରୋଗ ବ‌ହୁଳ ଭାବରେ ହୁଏ ସେଠାରେ୯ ମାସ ବ‌ୟସ ବେଳେ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରେ । ଯେଉଁ ଦେଶରେ ଏହା ସାଧାରଣତଃ ହୁଏ ନାହିଁ ସେଠାରେ ୧୨ ମାସ ବୟସ ବେଳେ ଦେବା ଯୁକ୍ତିଯୁକ୍ତ ମନେ ହୁଏ । ଏହି ଟିକା ଜୀବନ୍ତ ଟିକା ଅଟେ । ଏହା ଶୁଷ୍କ ପାଉଡର ଆକାରରେ ମିଳେ ଓ ଇଞ୍ଜେକସନ ଜଳ ସ‌ହିତ ମିଶେଇ ଚର୍ମ ତଳେ ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ରକ୍ତ ପରୀକ୍ଷା କରି ଏହି ଟିକାର କାର୍ଯ୍ୟକାରୀତା ସିଦ୍ଧ କରିହୁଏ । ସନ ୨୦୧୩ ସୁଦ୍ଧା ପୃଥିବୀରେ ୮୫ % ପିଲା ଟିକା ନେଇସାରିଛନ୍ତି । ସନ ୨୦୦୮ରେ ୧୯୨ଟି ଦେଶରେ ଦୁଇ ଡୋଜ ଟିକା ଦିଆ ହୋଇଛି । ଏହା ପ୍ରଥମେ ସନ ୧୯୬୩ରେ ଆରମ୍ଭ କରାଯାଇଥିଲା । ସନ ୧୯୭୧ରେ ପ୍ରଥମେ ଏମ.ଏମ.ଆର. ଉପଲବ୍ଧ ହେଲା । ସନ ୨୦୦୫ରେ ଏହା ସ‌ହିତ ହାଡ଼ଫୁଟି ଟିକା ମିଶାଗଲା ଓ ଏମ.ଏମ.ଆର.ଭି. ଇଞ୍ଜେକ୍‌ସନ ଆକାରରେ ଦିଆଗଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକ ଔଷଧ ତାଲିକା ଅନୁସାରେ ମୌଳିକ ସ୍ୱାସ୍ଥ୍ୟ ତନ୍ତ୍ରର ଏକ ଅତ୍ୟାବଶ୍ୟକ ଔଷଧ । ଏହି ଟିକା ଅତି ଦାମିକା ନୁହେଁ ।
କୃଷ୍ଣ ଚନ୍ଦ୍ର ପଟ୍ଟନାୟକ  (୧ ଜୁଲାଇ ୧୯୨୯ - ୨୮ ଜୁନ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରହ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କୃଷ୍ଣ ଚନ୍ଦ୍ର ୧୯୨୯ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜ ସୁନ୍ଦର ପଟ୍ଟନାୟକ ଓ ପତ୍ନୀଙ୍କ ନାମ ରମା କୁମାରୀ ପଟ୍ଟନାୟକ । ରାଜନୈତିକ ଜୀବନ କୃଷ୍ଣ ଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରୁ ୧୯୮୨ ମସିହାଯାଏଁ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ କୃଷ୍ଣ ଚନ୍ଦ୍ର ୨୦୦୦ ମସିହାର ଜୁନ ୨୮ ତାରିଖରେ ୭୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବାଇଧର ସିଂହ  (୧୦ ମଇ ୧୯୨୬ - ୨୫ ଡିସେମ୍ବର ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ବାଇଧର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ସୁକିନ୍ଦା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବାଇଧର ସିଂହ ୧୯୨୬ ମସିହାର ମଇ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ଚରଣ ବଳିଆର ସିଂହ ଏବଂ ପତ୍ନୀଙ୍କ ନାମ ରଙ୍ଗଲତା ସିଂହ । ବାଇଧରଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ । ରାଜନୈତିକ ଜୀବନ ବାଇଧର ସିଂହ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଥରେ କାର୍ଯ୍ୟ କରିଥିଲେ । ମୃତ୍ୟୁ ବାଇଧର ୨୦୦୯ ମସିହାର ଡିସେମ୍ବର ମାସ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୩ ବର୍ଷ ବୟସ ହୋଇଥିଲା ।
ରୁଦ୍ରପୁର, ଉତ୍ତର ପ୍ରଦେଶ ଏକ ଭାରତୀୟ ପୌର ବୋର୍ଡ଼   ଅଟେ । ଏହାର ଉଧମ୍ ସିଙ୍ଘ୍ ‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୁଦ୍ରପୁର, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୮୮୭୨୦ ଅଟେ । ସେଥି ମଧ୍ୟରୁ ୫୩.୨୯% ଜଣ ପରୁଷ ହୋଇଥିବା ବେଳେ ୪୬.୭୧% ଜଣ ନାରୀ ଅଟନ୍ତି । ରୁଦ୍ରପୁର, ଉତ୍ତର ପ୍ରଦେଶର ସାକ୍ଷରତା ହାର ୫୪.୬୯% ଅଟେ । ଏହା ଜାତୀୟ ହାରଠାରୁ ୧୦.୧୫% ପ୍ରତିଶତ କମ ଅଟେ । ସେଥିରୁ ୩୨.୮୦% ପ୍ରତିଶତ ପୁରୁଷ ଓ ୨୧.୮୯% ନାରୀ ଅଟନ୍ତି । ୧୬.୨୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ରୁଦ୍ରପୁର, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
ଲାରିଙ୍ଗୋସ୍ପାଜ୍ମ ହେଲେ ଭୋକାଲ କର୍ଡ଼ ବା ସ୍ୱରତନ୍ତୁ ଆଂଶିକ କିମ୍ବା ସଂପୂର୍ଣ୍ଣ ବନ୍ଦ ହୋଇଯାଏ ଏବଂ ନିଶ୍ୱାସ ପ୍ରଶ୍ୱାସ କ୍ଷମତା ହ୍ରାସ କରିଥାଏ । ଏହାର ଲକ୍ଷଣଗୁଡ଼ିକରେ ସ୍ଟ୍ରାଇଡର, ଶ୍ୱାସକ୍ରିୟା ପାଇଁ ବର୍ଦ୍ଧିତ ପ୍ରୟାସ ହୋଇପାରେ । ଯଦିଓ ଏହା ସାଧାରଣତ ୨ ମିନିଟରୁ କମ ସମୟ ପାଇଁ ରହିଥାଏ, ଏହା ଅଧିକ ଦୀର୍ଘ ହୋଇପାରେ । ଏହା ଜଟିଳ ହେଲେ କମ୍ ଅମ୍ଳଜାନ, ସ୍ୱଳ୍ପ ହୃଦ୍‌ଗତି ହାର, ଫୁସଫୁସ ଇଡିମା ଏବଂ ହୃଦ୍‌ରୋଧ ହୋଇପାରେ । ଏହା ଏକ ସାଧାରଣ ବାୟୁପଥ ରିଫ୍ଲେକ୍ସ ଯାହା ବାହାର ପଦାର୍ଥକୁ ଫୁସଫୁସରେ ପ୍ରବେଶ କରିବାରେ ରୋକିଥାଏ । ସାଧାରଣତ ଏହା ଲାରିଙ୍ଗୋଫାର୍ଜିଙ୍ଗ୍ ରିଫ୍ଲକ୍ସ କାରଣରୁ ଦେଖାଯାଏ, ନିଶ୍ଚେତକ ଜଟିଳ ଯୋଗୁ ମଧ୍ୟ ହୋଇପାରେ । ବିପଦ ସଂକେତ ମଧ୍ୟରେ ବାୟୁପଥରେ ଉତ୍ତେଜନା, ଆଜ୍‌ମା ଇତିହାସ, କିଛି ଔଷଧ ଏବଂ ଧୂମପାନ ହୋଇଥାଏ । ଲକ୍ଷଣ ଦେଖି ଏହି ଅବସ୍ଥା ନିର୍ଣ୍ଣୟ କରାଯାଏ । କିଛି ବିଶେଷ ପ୍ରୟୋଗଦ୍ୱାରା  (ଜ ଥ୍ରଷ୍ଟ, ପଜିଟିଭ ପ୍ରେସର ଭେଣ୍ଟିଲେସନ ଓ ସକସନ) ଏହାର ଚିକିତ୍ସା କରାଯାଏ  । ଲାରିଙ୍ଗୋସ୍ପାସ୍ ନଚ୍  ( ଇର୍ଲୋବ୍ ପଛରେ) ଚାପ ପ୍ରୟୋଗ କରିବା ମଧ୍ୟ ଉପଯୋଗୀ ହୋଇପାରେ  । ଯଦି ଏହା ପ୍ରଭାବଶାଳୀ ନ ହେଲେ ପ୍ରୋଫୋଫଲ୍ କିମ୍ବା ସକ୍ସାମେଥୋନିୟମ କ୍ଲୋରାଇଡ ବ୍ୟବହାର କରାଯାଇପାରେ । ସାଧାରଣତଃ ନିଶ୍ଚେତକ ଦିଆଯିବା ସମୟରେ ପ୍ରାୟ ୧% ଲୋକଙ୍କଠାରେ ଏହା ଘଟିଥାଏ, ଯଦିଓ ପିଲାମାନଙ୍କଠାରେ ବାରମ୍ବାର ଦେଖାଯାଏ ଏବଂ କେତେକ କ୍ଷେତ୍ରରେ ୨୫% ପର୍ଯ୍ୟନ୍ତ ଲୋକଙ୍କର ହୋଇପାରେ । କିଛି ଲୋକଙ୍କର ବାରମ୍ବାର ଏହିଭଳି ହୁଏ । ବୁଡ଼ିଯିବା ସମୟରେ ଲାରିଙ୍ଗୋସ୍ପାସମ୍ ଫୁସଫୁସରେ ପ୍ରବେଶ କରୁଥିବା ଜଳର ପରିମାଣକୁ ହ୍ରାସ କରିପାରେ; ଏହା ୯୦% କ୍ଷେତ୍ରରେ ଅସ୍ଥାୟୀ ଅଟେ ।
ମାର୍ଚ୍ଚ ମାସ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ତୃତୀୟ ମାସ । ମାର୍ଚ୍ଚ ମାସର ନାମ ରୋମାନ୍‌ର ଯୁଦ୍ଧ ଦେବତା  'ମାର୍ସ' ଙ୍କ ନାମରୁ ସୃଷ୍ଟି ।
ଇଟାନଗର, ଭାରତର ଉତ୍ତର-ପୂର୍ବ ଭାଗରେ ଅବସ୍ଥିତ ଅରୁଣାଚଳ ପ୍ରଦେଶ ରାଜ୍ୟର ରାଜଧାନୀ ।
ନିତ୍ୟାନନ୍ଦ ପଣ୍ଡା  (ଜନ୍ମ: ୧୯୫୩), ଜଣେ ଓଡ଼ିଆ ଲେଖକ  । ସେ ୧୯୮୭ ମସିହାରୁ ଲେଖାଲେଖି ଆରମ୍ଭ କରିଥିଲେ । ତାଙ୍କର ୧୬ଟି ଉପନ୍ୟାସ ଓ ୨୦୦ରୁ ଅଧିକ ଗଳ୍ପ ପ୍ରକାଶ ପାଇ ସାରିଛି । ଉପନ୍ୟାସ  "ଗୋଟିଏ ଯୋଡି ଗାଁର କାହାଣୀ"  ପାଇଁ ସେ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସାହିତ୍ୟ ସର୍ଜନା ନିତ୍ୟାନନ୍ଦ ୧୯୮୭ ମସିହାରେ ଲେଖାଲେଖି ଆରମ୍ଭ କରିଥିଲେ । ପ୍ରଥମ ଲେଖା ଗଳ୍ପ ଥିଲା ଓ ଏହା ୧୯୯୪ ମସିହାରେ ବହୁରୂପୀ ଗଳ୍ପ ସଂକଳନ ଭାବରେ ପ୍ରକାଶ ପାଇଥିଲା । ୨୦୦୫ରେ ପ୍ରଥମ ଉପନ୍ୟାସ ଅଭୟାରଣ୍ୟ ପ୍ରକାଶ ପାଇଥିଲା । ଗ୍ରାମୀଣ ସଭ୍ୟତା ଓ ଚରିତ୍ର ତାଙ୍କ ଲେଖାର ମୁଖ୍ୟ ବିଷୟବସ୍ତୁ ହୋଇଥାଏ । ସୁରେନ୍ଦ୍ର ମହାନ୍ତି, ମନୋଜ ଦାସ, ଅଖିଳ ମୋହନ ପଟ୍ଟନାୟକ, ଅଚ୍ୟୁତାନନ୍ଦ ପତି ଆଦି ଲେଖଙ୍କଠାରୁ ସେ ଲେଖିବାକୁ ପ୍ରେରଣା ପାଇଛନ୍ତି ବୋଲି ସ୍ୱୀକାର କରିଛନ୍ତି ।
ସିଲଡେନାଫିଲ  (ଇଂରାଜୀ ଭାଷାରେ , ବିକ୍ରୟ ନାମ ଭାଇଏଗ୍ରା/ ) ଏକ ଔଷଧର   ନାମ ଯାହା ଲିଙ୍ଗ ଉତ୍ଥାନ   ସମସ୍ୟା ଓ ପଲମୋନାରି ହାଇପରଟେନସନ   ଚିକିତ୍ସା ନିମନ୍ତେ ଦିଆଯାଏ  । ମହିଳାମାନଙ୍କର ଯୌନ ସମସ୍ୟା ନିମନ୍ତେ ପ୍ରଭାବଶୀଳ କି ନୁହେଁ, ସେ ବିଷୟ ସ୍ପଷ୍ଟ ହୋଇନାହିଁ । ଏହା ପାଟିରେ   ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ପ୍ରାୟ ୨୦ ମିନିଟ ମଧ୍ୟରେ ଏହା କାର୍ଯ୍ୟକ୍ଷମ ହୁଏ ଓ ୨ ଘଣ୍ଟା ପର୍ଯ୍ୟନ୍ତ ପ୍ରଭାବ ରହେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଛାତିଜ୍ୱାଳା   ଓ ଚର୍ମ ଲାଲ ଦେଖାଯାଏ । ହୃତ୍‌ପିଣ୍ଡ ରକ୍ତନଳୀ ରୋଗ ଥିଲେ   ସାବଧାନତା ସ‌ହିତ ଏହା ଦିଆଯାଏ । କ୍ୱଚିତ ଦୀର୍ଘକାଳୀନ ଲିଙ୍ଗ ଉତ୍ଥାନ   ରହିପାରେ ଯାହା ଲିଙ୍ଗକୁ ନଷ୍ଟ କରିଦେଇପାରେ । ନାଇଟ୍ରୋଗ୍ଲିସେରିନ  ଭଳି ନାଇଟ୍ରେଟ   ସ‌ହିତ ସିଲଡେନାଫିଲ ଦେଲେ ରକ୍ତଚାପ   ସାଂଘାତିକ ଭାବରେ କମିଯାଉଥିବାରୁ ଏହା ଦିଆଯାଏନାହିଁ । ସିଜିଏମ‌ପି-ସ୍ପେସିଫିକ ଫସଫୋଡାଇଇସ୍ଟରେଜ ଟାଇପ ୫  ( 5/ 5), ଏକ ଇଞ୍ଜାଇମ   ଯାହା ସାଇକ୍ଲିକ ଗୁଆନୋସିନ ମୋନୋଫସଫେଟ   ଭାଙ୍ଗି ଲିଙ୍ଗର   ରକ୍ତସରାବରାହକୁ ନିୟନ୍ତ୍ରଣ କରେ ତାହାକୁ ସିଲଡେନାଫିଲ ଅବରୋଧ କରି କାର୍ଯ୍ୟକ୍ଷମ ହୁଏ  । ଏହା କର୍ଯ୍ୟକ୍ଷମ ହେବା ନିମନ୍ତେ ଯୌନ ଉତ୍ତେଜନା   ରହିବା ଆବଶ୍ୟକ । ଫୁସଫୁସର ଧମନୀଗୁଡ଼ିକ ମଧ୍ୟ ସ୍ଫୀତ ହୋଇଯାଏ । ସନ ୧୯୮୯ରେ ଫାଇଜର   ପ୍ରଥମେ ହୃତ୍‌ପିଣ୍ଡ ସମ୍ପର୍କୀୟ ଯନ୍ତ୍ରଣା ବା ଆଞ୍ଜାଇନା   ଉପଶମ ନିମନ୍ତେ ସିଲଡେନାଫିଲ ଆବିଷ୍କର କରିଥିଲା । ସନ ୧୯୯୮ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକା ଓ ୟୁରୋପରେ ଏହା ସ୍ୱୀକୃତ ହୋଇଥିଲା । ସନ ୧୦୧୬ରେ ଯୁକ୍ତରାଷ୍ଟ୍ର ଆମେରିକାରେ ପ୍ରାୟ ୨ ନିୟୁତ ସିଲଡେନାଫିଲ ପ୍ରେସକ୍ରିପସନ ଲେଖାଯାଇଥିଲା । ସନ ୨୦୧୭ରେ ଏହା ଜେନେରିକ ଔଷଧ   ଭାବରେ ମିଳିଲା । ସଂଯୁକ୍ତ ରାଷ୍ଟ୍ରରେ ଏହା ବିନା ପ୍ରେସକ୍ରିପସନରେ   ମିଳେ । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୧ ଡଲାରରୁ କମ୍ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୪ ସେପ୍ଟେମ୍ବର ବର୍ଷର ୨୫୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୮ତମ  । ବର୍ଷ ଶେଷ ହେବା ପାଇଁ ଆଉ ୧୦୮ ଦିନ ବାକି ଅଛି ।
ଗୁଡଭେଲି ପଦର, ବୌଦ୍ଧ ଜିଲ୍ଲାର କଣ୍ଟାମାଳ ବ୍ଲକ ଅନ୍ତର୍ଗତ ଏକ ଗ୍ରାମ। ଏହି ଗ୍ରାମ ତମ୍ବା ନାଗ ମୁର୍ତ୍ତୀ ପାଇଁ ସାରା ରାଜ୍ୟରେ ପ୍ରସିଦ୍ଧ ଲାଭ କରିଛି। ଏହି ଗ୍ରାମରେ ପ୍ରାୟ ୭ ରୁ୮ ପରିବାର ତମ୍ବା ନାଗ କାମକୁ ବୄତି ଭାବେ ଗ୍ରହଣ କରିଛନ୍ତି । ଏହି କାମ ପାଇଁ ଆବଶ୍ୟକ ହେଉଥିବା ତମ୍ବା,ରଙ୍ଗ, ହୁଆଟ ମେଟାଲ ଆଦି ସମ୍ବଲପୁର ଓ ରେଙ୍ଗାଲିରୁ ଅଣାଯାଇଥାଏ । ପ୍ରାୟ ୧୦୦ ବର୍ଷ ହେବ ଏହି ଗ୍ରାମରେ ତମ୍ବା ନାଗ ମୁର୍ତି କାମ କରାଯାଉଛି। ଗ୍ରାହକଙ୍କ ବରାଦ ଅନୁଯାୟୀ ୩ ଫେଣୀ, ୭ଫେଣୀ, ଏବଂ ୧ଫେଣୀ ନାଗ ମୁର୍ତି ତିଆରି କରାଯାଏ ବୋଲି । ଏହି ମୁର୍ତି ନିର୍ମାଣ ପାଇଁ କୌଣସି ଛାଞ୍ଛର ବ୍ୟବହାର କରାଯାଇନଥାଏ । ରାଜ୍ୟର ବିଭିନ୍ନ ମନ୍ଦିର ଯଥା : ସମଲେଇ ମନ୍ଦିର, ବିନିକାର ଚରଦା ମନ୍ଦିର ଆଦି ସ୍ଥାନରେ ଏହି ଗ୍ରାମରୁ ତିଆରି କରଯାଇଥିବା ନାଗ ମୁର୍ତ୍ତିଗୁଡ଼ିକ ପୂଜା ପାଉଛି ।
ସିନ୍ଧୁସ୍ନାନ ବିଷ୍ଫୋଟ ରୋଗରେ ସି ଆନେମୋନ୍ସ   ଓ ଥିମ୍ବ୍ଲଜେଲିଫିସ   ନାମକ ଏକ ପ୍ରକାର କ୍ଷୁଦ୍ର ଜୀବର ଦଂଶନ ଯୋଗୁ ହେତୁ ଘଟିଥାଏ । ପ୍ରାରମ୍ଭରେ ସାଧାରଣତଃ ଏକ ପ୍ରକାର ନିର୍ଦ୍ଦିଷ୍ଟ ଜ୍ୱାଳା ହୁଏ ଏବଂ ପରେ ସେହି ଅଞ୍ଚଳ କୁଣ୍ଡେଇ ହୁଏ । ସାଧାରଣତଃ ପ‌ହଁରା ପୋଷାକ ତଳେ ଦେଖାଯାଏ । ଲକ୍ଷଣ କିଛି ସପ୍ତାହ ଧରି ରହିପାରେ । ରୋଗ ଜଟିଳ ହେଲେ ଜୀବାଣୁ ଜନିତ ସଂକ୍ରମଣ ହୋଇପାରେ । ଅଧିକାଂଶ ଘଟଣା ସମୁଦ୍ରରେ ପହଁରିବା ପରେ ଘଟିଥାଏ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଆରମ୍ଭରୁ ଏକ ବିଷାକ୍ତ ପଦାର୍ଥ ଅନ୍ତର୍ଭୂକ୍ତ ଥିବା ଜଣାଯାଏ ଏବଂ ପରେ ଆଲର୍ଜି ପ୍ରତିକ୍ରିୟା ଦେଖାଯାଏ । ଏହା ଲୋକମାନଙ୍କ ମଧ୍ୟରେ ବ୍ୟାପେ ନାହିଁ । ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଉପରେ ଆଧାରିତ ହୁଏ । ସନ୍ତରଣକାରୀଙ୍କର ଗଲୁ ରୋଗରେ ଏହିପରି ସମାନ ଅବସ୍ଥା ଦେଖାଯାଏ । ଏହି ରୋଗ ଚିକିତ୍ସାରେ ହାଇଡ୍ରୋକର୍ଟିଜୋନ କିମ୍ବା କ।ଲାମିନ ଲୋସନ ବ୍ୟବହାର କରାଯାଇପାରେ । ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ଏବଂ ଆଣ୍ଟିହିଷ୍ଟାମିନ ମଧ୍ୟ ସାହାଯ୍ୟ କରିପାରେ । ଜଳାଶୟରୁ ବାହାରିବା ପରେ ଭଲ ସମୁଦ୍ର ଜଳ ସହିତ ଧୋଇବାଦ୍ୱାରା ପ୍ରତିଷେଧ ହୋଇପାରେ । ବାରମ୍ବାର ସିନ୍ଧୁ ସ୍ନାନ କଲେ ଖରାପ ଲକ୍ଷଣ ସୃଷ୍ଟି ହୋଇପାରେ । ଅଧିକାଂଶ ଘଟଣା ଉଷ୍ମ କଟିବନ୍ଧ ଓ ଉପ ଉଷ୍ନ କଟିବନ୍ଧ ଅଞ୍ଚଳରେ ଘଟିଥାଏ; ଯଦିଓ ନ୍ୟୁୟର୍କ ପର୍ଯ୍ୟନ୍ତ ଉତ୍ତର ଦିଗ ପର୍ଯ୍ୟନ୍ତ ହୋଇଥିବା ମାମଲା ରିପୋର୍ଟ ହୋଇଛି । ପିଲାମାନେ ଅଧିକ ଗୁରୁତର ଭାବରେ ପ୍ରଭାବିତ ହୋଇପାରନ୍ତି । ପ୍ରଥମେ ୧୯୪୯ ମସିହାରେ ଏହି ଅବସ୍ଥାକୁ ବର୍ଣ୍ଣନା କରାଯାଇଥିଲା । ସମୁଦ୍ର ଉକୁଣୀ ଯୋଗୁ ଏହା ହୁଏ ନାହିଁ ଯେହେତୁ ଏହା କେବଳ ମାଛମାନଙ୍କୁ ପ୍ରଭାବିତ କରେ ।
ଭୌଗଳିକ ଦିଗବାରେଣି ଏକ ଦିଗବାରିବା ପ୍ରଣାଳୀ ଯାହା ପୃଥିବୀର ଯେକୌଣସି ସ୍ଥାନର ଅବସ୍ଥାନକୁ କେତୋଟି ସଂଖ୍ୟା ଯୋଡ଼ାଦ୍ୱାରା ସ୍ଥିର କରିଥାଏ । ଦିଗବାରେଣିକୁ ଏମିତି ବଛାଯାଇଥାଏ ଯେ ତାହାର ଗୋଟିଏ ସଂଖ୍ୟା ସିଧା ଅବସ୍ଥା  (ଅକ୍ଷାଂଶ) ଓ ଦୁଇଟି ବା ତିନୋଟି ସଂଖ୍ୟା ଭୂସାମାନ୍ତରାଳ (ଦ୍ରାଘିମା) ସୂଚାଇଥାଏ  । ସାଧାରଣତଃ ଅକ୍ଷାଂଶ, ଦ୍ରାଘିମା ଓ ସମୁଦ୍ର ପତ୍ତନରୁ ଉଚ୍ଚତାକୁ ନେଇ ଏହାକୁ ଦେଖାଯାଇଥାଏ ।
ଶହୀଦ ମିନାର  ବଙ୍ଗଳା:       ; :  '  ,  ବଙ୍ଗଳା:                ,ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରେ ଅବସ୍ଥିତ ଏକ ପ୍ରାଚୀନ ମିନାର । ଏହାକୁ 1828 ମସିହାରେ ବ୍ରିଟିଶମାନଙ୍କ ପୂର୍ବ ଭାରତ କମ୍ପାନୀର କମାଣ୍ଡର ମଯର ଜଣେେରାଲ ସାର ଡାଭିଡ ଅଚେଟର୍ଲୋନୀଙ୍କ ସ୍ମାରକୀ ଭାବେ ନିର୍ମାଣ କରାଯାଇଥିଲା । 1804ରେ ତାଙ୍କଦ୍ୱାରା ମରାଠା ସୈନ୍ୟ ମାନଙ୍କ ଉପରେ ବିଜୟ ପାଇଁ ଓ ଗୁରଖା ମାନଙ୍କ ଉପରେ କମ୍ପାନୀର ବିଜୟ ପାଇଁ ଏହା ସ୍ମୃତି ହିସାବରେ ନିର୍ମିତ ହେଇଥିଲା । ଏହା ସର୍ବସାଧାରଣଙ୍କ ଅର୍ଥରେ ଜେ.ପି.ପାର୍କରଙ୍କ ନକ୍ସା ଅନୁସାରେ ନିର୍ମିତ ହେଇଥିଲା । ସ୍ୱାଧୀନତା ପରେ 1969 ଅଗଷ୍ଟ ମାସରେ ତତ୍କାଳୀନ ସରକାରଙ୍କଦ୍ୱାରା ପୁନଃ ନାମକରଣ କରାଯାଇ ଏହାକୁ ଭାରତୀୟ ସ୍ୱାଧୀନତା ସଂଗ୍ରାମରେ ପ୍ରାଣବଳି ଦେଇଥିବା ବ୍ୟକ୍ତି ମାନଙ୍କ ସମ୍ମାନରେ  "ଶହୀଦ ମିନାର "  ଭାବରେ ଲିପିବଦ୍ଧ ହେଲା । ଏହି ଅଞ୍ଚଳର ମଧ୍ୟ ଉନ୍ନୟନ କରି ତାହାକୁ ପର୍ଯ୍ୟଟକ ସ୍ଥଳୀ କରାଗଲା । ମିନାର ଉପରକୁ ମଧ୍ୟ ଯିବାକୁ ଅନୁମତି ଦିଆଗଲା । ପ୍ରସିଦ୍ଧ ଲେଖକ ମାର୍କ ଟ୍ୱେଇନ ଶହୀଦ ମିନାରକୁ ଏକ  " ଆକାଶଚୁମ୍ବୀ ସ୍ଥାମ୍ଭ "  ଭାବରେ ବର୍ଣ୍ଣନା କରିଥିଲେ । ଏହି ମିନାର 157 ଫୁଟ ଉତ୍ଛ ଏବଂ ଏହା କେନ୍ଦ୍ର କଲିକତାର ଏସପ୍ଲାନେଡଠାରେ କଲିକତା ମଇଦାନ ସାମନାରେ ରହିଛି । ଏହାର ମୂଳଦୁଆ ଇଜିପଟ ର ପ୍ରାଚୀନ ନିର୍ମାଣ ଶୈଳୀରେ ରହିଛି । ମଧ୍ୟ ଭାଗ ସିରିୟା ସ୍ଥାପତ୍ୟ କଳା ଓ ଉର୍ଦ୍ଧ ଭାଗ ତୁର୍କୀର ସ୍ଥାପତ୍ୟ ଶୈଳୀରେ ଗମ୍ବୁଜପରି ରହିଛି ।ଏହାର ଗୋଳାକୃତ ସୋପାନରେ 223 ଟି ସୋପାନ ରହିଛି । ଭୂତଳ ସମତଳରୁ ସମୁଦାୟ 218 ଟି ସୋପାନ ରହିଛି । ଶହୀଦ ମିନାର ମଇଦାନ ମିନାର ସନ୍ନିକଟର ବିରାଟ ପଡିଆକୁ ଶହୀଦ ମିନାର ମଇଦାନ କୁହା ଯାଏ । ଏଠାରେ ବହୁ ପୁରାତନ କାଳରୁ ରାଜନୈତିକ ସଭା ଓ ଯାତ୍ରା ମାନ ହାଉଥିଲା ।ଏକ ଏଇତିହାସିକ ସଭାରେ ରବୀନ୍ଦ୍ର4ଅନାଥ ଠାକୁର ସଭାପତିତ୍ୱ କରିଥିଲେ । 1931 ମସିହାର ସେହି ସଭାରେ ବ୍ରିଟିଶମାନେ ଜଣେ ଯୁବକଙ୍କୁ ହାଜଳିଠାରେ ହତ୍ୟା କରିବା ଘଟନାର ନିନ୍ଦା କରାଯାଇଥିଲା । ଶହୀଦ ମିନାର ନିକଟରେ କଲିକତାର କେନ୍ଦ5ଋଯ ବସ ଟର୍ମିନସ ରହିଛି । . ଜନସାଧାରଣଙ୍କ ବ୍ୟବହାର 1997ପରେ ମିନାର ଉପରକୁ ଚଢିବାକୁ ହେଲେ ପୋଲିସ ବିଭାଗର ଅନୁମତି ଦରକାର । ଲାବଗ ଥାନାରେ ପରିଚୟ ପାତ୍ର ସହ ଆବେଦନ କାଲେ ଅନୁମତି ମିଳିଥାଏ । ମିନାର ଉପରୁ କଲିକତା ସହରର ଦୃଶ୍ୟ ସମ୍ପୂର୍ଣ୍ଣ ଭାବରେ ଦେଖାଯାଏ ।
ସର୍ଫେସ ଏପିଥେଲିଆଲ୍-ଷ୍ଟ୍ରୋମାଲ୍ ଟ୍ୟୁମର ହେଉଛି ଓଭାରିଆନ୍ ଟ୍ୟୁମର ଶ୍ରେଣୀର ଏକ ପ୍ରକାର ଅର୍ବୁଦ । ଓଭାରି ଅର୍ବୁଦର ପ୍ରାୟ ୬୬% ଏବଂ ଓଭାରି କର୍କଟର ୯୦% ଏହି ରୋଗ ଅନ୍ତର୍ଭୁକ୍ତ ଥାଏ । ପେଲଭିସରେ ଏକ ମାସ ବା ମୁଣ୍ଡା ଆକାରରେ ଥାଏ । ରୋଗ ଜଟିଳ ହେଲେ ପେରିଟୋନିଆଲ କର୍କଟ ହୋଇପାରେ । ଏହାର ବିଭିନ୍ନ ପ୍ରକାର ମଧ୍ୟରେ ସେରସ ଅର୍ବୁଦ, ମ୍ୟୁସିନ ଅର୍ବୁଦ, ଏଣ୍ଡୋମେଟ୍ରିଅଏଡ ଅର୍ବୁଦ, କ୍ଲିଅର ସେଲ ଅର୍ବୁଦ, ଟ୍ରାଞ୍ଜିସନାଲ ସେଲ ଅର୍ବୁଦ ଓ କାର୍ସୋନୋସାର୍କୋମା ଭଳି ଏପିଥେଲିଆଲ-ସ୍ଟ୍ରୋମାଲ ଅର୍ବୁଦ । ସେରସ୍ ଟ୍ୟୁମର୍ ପ୍ରାୟ ୩୦%, ମ୍ୟୁସିନସ୍ ପ୍ରାୟ ୧୩% ଏବଂ ଏଣ୍ଡୋମେଟ୍ରଏଡ୍ ପ୍ରାୟ ୩% ଓଭାରିଆନ୍ ଟ୍ୟୁମର୍ ଗଠନ କରିଥାଏ । ସେମାନଙ୍କୁ ବିନାଇନ, ବର୍ଡ଼ରଲାଇନ ଓ ମାଲିଗନାଣ୍ଟ ଶ୍ରେଣୀଭୁକ୍ତ କରାଯାଏ । କେତେକ ମାଲିଗନାଣ୍ଟ ସଂସ୍କରଣକୁ ଓଭାରିଆନ୍ ଆଡେନୋକାର୍କିନୋମା କୁହାଯାଏ । ସନ୍ତାନ ନହେବା, ଅଧିକ ଚର୍ବିଳ ଖାଦ୍ୟ ଖାଇବା, ପାରିବାରିକ ଇତିହାସ ଏବଂ ବିଳମ୍ବିତ ଋତୁବନ୍ଦ ଏହି ରୋଗର ବିପଦ କାରକ ହୁଅନ୍ତି । ଟ୍ୟୁବାଲ ଲାଇଗେସନ ଓ ଜନ୍କ ନିୟନ୍ତ୍ରଣ ବଟିକା ବ୍ୟବହାର କଲେ ଏହି ବିପଦ କମିଯାଏ । ସେଗୁଡିକ ଓଭାରିଆନ ଭୂପୃଷ୍ଠ ଏପିଥେଲିଅମ, ଏଣ୍ଡୋମେଟ୍ରିଅମ ବା ଫାଲୋପିଆନ ଟ୍ୟୁବରୁ ଆରମ୍ଭ ହେବୁଥିବା ବିଶ୍ୱାସ କରାଯାଏ । ମେଡିକାଲ ଇମେଜିଙ୍ଗ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଅଣୁବୀକ୍ଷଣ ପରୀକ୍ଷା ଆଧାରରେ ନିଶ୍ଚିତ କରାଯାଏ।
ଉଇକି-ଅଭିଧାନ ଏକ ବହୁଭାଷୀ ମୁକ୍ତ ଅଭିଧାନ ବା ଶବ୍ଦାବଳୀ ଅଟେ । ଏହା ୧୭୦ଟି ଭାଷାରେ ଉପଲବ୍ଧ । ବିଭିନ୍ନ ସ୍ୱେଚ୍ଛାସେବୀମାନଙ୍କଦ୍ୱାରା ସହଯୋଗୀତାମୂଳକ ଭାବେ ଲେଖାଯାଇଥାଏ । ଉଇକି ଅଭିଧାନର ମୂଳ ଲକ୍ଷ ହେଲାସବୁ ଶବ୍ଦ ସବୁ ଭାଷାରେ " । ଇତିହାସ ୧୨ ଡିସେମ୍ବର ୨୦୦୨ରେ ପ୍ରଥମ କରି ଏହି ଅଭିଧାନ ପ୍ରକଳ୍ପ ଆରମ୍ଭ ହେଇଥିଲା ।
ଭେଣ୍ଟ୍ରିକୁଲାର ଟାକିକାର୍ଡ଼ିଆ ବା ନିଳ‌ୟଜ ହୃତ୍‌କ୍ଷିପ୍ରତା  (ଇଂରାଜୀ ଭାଷାରେ ବା ଭି-ଟାକ ବା ଭିଟ/ ) ଏକ ରୋଗ ଯେଉଁଥିରେ ହୃତ୍‌ପିଣ୍ଡରେ ଥିବା ନିଳୟର   ତୃଟିପୁର୍ଣ୍ଣ ବୈଦୁତିକ କ୍ରିୟା   ଯୋଗୁ ନିୟମିତ ଦୃତ ହୃଦ୍‌ଗତି ହୋଇଥାଏ  । ଅଳ୍ପ କିଛି ସମୟ ନିମନ୍ତେ ଏହି ଅବସ୍ଥା ରହିଲେ ସମସ୍ୟା ହୁଏନି, କିନ୍ତୁ ଦୀର୍ଘ ସମୟ ପର୍ଯ୍ୟନ୍ତ ରହିଲେ ବିପଦଜନ‌କ ହୁଏ । ଅଳ୍ପ କିଛି ସମୟ ନିମନ୍ତେ ଏହି ଅବସ୍ଥା ରହିଲେ ଲକ୍ଷଣ ଦେଖା ଯାଏନି ବା ମୁଣ୍ଡ ହାଲୁକା ଲାଗେ, ଖର ସ୍ପନ୍ଦନ   ହୁଏ ବା ଛାତି ଯନ୍ତ୍ରଣା   ହୁଏ । ଭେଣ୍ଟ୍ରିକୁଲାର ଟାକିକାର୍ଡ଼ିଆ ଫଳରେ ହୃଦ୍‌ରୋଧ ବା ଭେଣ୍ଟ୍ରିକୁଲାର ଫିବ୍ରିଲେସନ ହୋଇପାରେ । ହୃଦ୍‌ରୋଧ ହୋଇଥିବା ଲୋକଙ୍କ ମଧ୍ୟରୁ ୭% ଲୋକଙ୍କର ଭେଣ୍ଟ୍ରିକୁଲାର ଟାକିକାର୍ଡ଼ିଆ ଥାଏ । କରୋନାରୀ ଧମନୀ ରୋଗ, ଆଓର୍ଟିକ ସ୍ଟେନୋସିସ, କାର୍ଡ଼ିଓମାୟୋପାଥି, ବିଦ୍ୟୁତ୍ ବିଶ୍ଳେଷ୍ୟ ସମସ୍ୟା  , ବା ହୃଦ୍‌ଘାତ ଯୋଗୁ ଭେଣ୍ଟ୍ରିକୁଲାର ଟାକିକାର୍ଡ଼ିଆ ହୋଇପାରେ । ଇଲେକ୍ଟ୍ରୋକାର୍ଡ଼ିଓଗ୍ରାମ  (ଇସିଜି)   ଚିତ୍ରରେ ହୃଦ୍‌ଗତି ହାର ୧୨୦ ବିପିଏମ ଓ ଗୋଟିଏ ଧାଡ଼ିରେ ଅତି କମରେ ୩ତି ଚଉଡ଼ା କ୍ୟୁଆରଏସ କମ୍ପ୍ଲେକ୍ସ ଦେଖାଗଲେ ଏହି ରୋଗ ନିର୍ଣ୍ଣୟ କରାଯାଏ  । ଏହି ରୋଗ ୩୦ ସେକଣ୍ଡରୁ କମ ରହିଲେ ନନସସ୍ଟେଣ୍ଡ ଓ ୩୦ ସେକଣ୍ଡରୁ ଅଧିକ ରହିଲେ ସସ୍ଟେଣ୍ଡ; ଏହି ଦୁଇ ପ୍ରକାର ଶ୍ରେଣୀ ବିଭାଗ କରାଯାଏ । ଅନିୟମିତ ହୃତ୍‌ସ୍ପନ୍ଦନ   ହେଉଥିବା ତିନୋଟି ରୋଗ ଯଥା ଭେଣ୍ଟ୍ରିକୁଲାର ଟାକିକାର୍ଡ଼ିଆ, ଭେଣ୍ଟ୍ରିକୁଲାର ଫିବ୍ରିଲେସନ ଓ ଟୋର୍ସାଡେସ ଡି ପଏଣ୍ଟସ   ଇତ୍ୟାଦିକୁ ସାମୁହିକ ଭାବରେ ଇଂରାଜୀରେ ଭେଣ୍ଟ୍ରିକୁଲାର ଟାକିକାର୍ଡ଼ିଆସ କୁହାଯାଏ । ସାଧାରଣ ରକ୍ତଚାପ   ଓ ଜୋର ନାଡ଼ି   ଥିବା ରୋଗୀକୁ ପ୍ରୋକେନାମାଇଡ   ଭଳି ଆଣ୍ଟିଆରିଦମିକ ଔଷଧ ଦିଆଯାଏ । ଅନ୍ୟଥା ତୁରନ୍ତ କାର୍ଡ଼ିଓଭର୍ସନ   ସୁପାରିସ କରାଯାଏ । ହୃଦ୍‌ରୋଧ ହୋଇଗଲେ କାର୍ଡ଼ିଓପଲମୋନାରି ରିସସିଟେସନ   ବା   ଓ ଡିଫିବ୍ରିଲେସନ   କରିବାକୁ ସୁପାରିସ କରାଯାଏ । ମୋନୋଫେଜିକ ଅପେକ୍ଷା ବାଇଫେଜିକ ଡିଫିବ୍ରିଲେସନ ଭଲ କାମ କରେ । ହୃତ୍‌ପିଣ୍ଡ ମନିଟରରେ   ଥିଲାବେଳେ ରୋଗ ଅନସ୍ଟେବଲ ହୋଇଗଲେ ଡିଫିବ୍ରିଲେଟର   ଆସିବା ପୂର୍ବରୁ ପ୍ରିକର୍ଡ଼ିଆଲ ଥମ୍ପ   ଚେଷ୍ଟା କରାଯାଇପାରେ । ଭେଣ୍ଟ୍ରିକୁଲାର ଟାକିକାର୍ଡ଼ିଆରେ ହୃଦ୍‌ରୋଧ ହୋଇଗଲେ ବଞ୍ଚିବା ହାର ୪୫% ଥାଏ । ପ୍ରତ୍ୟାବର୍ତ୍ତନ ପ୍ରତିରୋଧ ନିମନ୍ତେ ଇମ୍ପ୍ଲାଣ୍ଟେବ୍ଲେ କାର୍ଡ଼ିଆକ ଡିଫିବ୍ରିଲାଟର   ବା କ୍ୟାଲସିଅମ ଚ୍ୟାନେଲ ବ୍ଲକର ଔଷଧ   ବା ଏମିଓଡାରୋନ ଦିଆଯାଇପାରେ ।
ପାଉରି ଏକ ଭାରତୀୟ ପୌର ବୋର୍ଡ଼   ଅଟେ । ଏହାର ‌‌ଗଡ଼ୱଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଉରି ସହରର ମୋଟ ଜନସଂଖ୍ୟା ୨୪୭୪୨ ଅଟେ । ସେଥି ମଧ୍ୟରୁ ୫୩.୪୯% ଜଣ ପରୁଷ ହୋଇଥିବା ବେଳେ ୪୬.୫୧% ଜଣ ନାରୀ ଅଟନ୍ତି । ପାଉରିର ସାକ୍ଷରତା ହାର ୮୦.୦୧% ଅଟେ । ଏହା ଜାତୀୟ ହାରଠାରୁ ୧୫.୧୭% ପ୍ରତିଶତ କମ ଅଟେ । ସେଥିରୁ ୪୪.୮୬% ପ୍ରତିଶତ ପୁରୁଷ ଓ ୩୫.୧୫% ନାରୀ ଅଟନ୍ତି । ୧୧.୬୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପାଉରିର ସରକାରୀ ଭାଷା ଅଟେ ।
ଆଣ୍ଟିଭେନମ  (ଇଂରାଜୀ ଭାଷାରେ , ବା ଆଣ୍ଟିଭେନିନ / , ଭେନମ ଆଣ୍ଟିସେରମ/ ବା ଆଣ୍ଟିଭେନମ ଇମ୍ମ୍ୟୁନୋଗ୍ଲୋବ୍ୟୁଲିନ/ ) ଏକ ଔଷଧ ଯାହା ଆଣ୍ଟିବଡିରୁ   ପ୍ରସ୍ତୁତ କରାଯାଏ ଓ ବିଷାକ୍ତ ଜନ୍ତୁ କାମୁଡ଼ିଥିବା   ରୋଗୀଙ୍କର ଚିକିତ୍ସାରେ ବ୍ୟବ‌ହୃତ ହୁଏ  । ଉଲ୍ଲେଖନୀୟ ବିଷକ୍ରିୟା ଲକ୍ଷଣ ଥିଲେ ବା ଉଚ୍ଚମାତ୍ରାର ସଙ୍କଟ ଥିଲେ ଏହି ଔଷଧ ଦେବାକୁ ସୁପାରିସ କରାଯାଏ । ଜନ୍ତୁର ଜାତି ଓ ପ୍ରଜାତି ଅନୁସାରେ ଆଣ୍ଟିଭେନମ ଆବଶ୍ୟକ ହୁଏ । ଏହା ଇଞ୍ଜେକସନ ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟା ସାଂଘାତିକ ହୋଇପାରେ । ଏହାଦ୍ୱାରା ସେରମ ସିକନେସ  , ଅଣନିଶ୍ୱାସି  , ଓ ଆନାଫାଇଲାକ୍‌ସିସ ହୋଇପାରେ । ନିର୍ଦ୍ଦିଷ୍ଟ ପ୍ରାଣୀର ବିଷ ସଂଗ୍ରହ କରି ଅନ୍ୟ ଗୃହପାଳିତ ପଶୁଙ୍କୁ କ୍ଷୁଦ୍ର ପରିମାଣରେ ଇଞ୍ଜେକସନ ଦିଆଯାଏ । ଏହି ଗୃହପାଳିତ ପଶୁଙ୍କଠାରୁ ଆଣ୍ଟିବଡି ସଂଗ୍ରହ କରି ପରିସ୍କାର କରାଯାଏ । ବୁଢ଼ିଆଣି ଦଂଶନ  , ସାପ କାମୁଡ଼ା  , ମାଛ କାମୁଡ଼ା   ଓ ବିଛା ଦଂଶନ ‌  ନିମନ୍ତେ ଭିନ୍ନ ଭିନ୍ନ ଧରଣର ଆଣ୍ଟିଭେନିନ ମିଳେ । ସନ ୧୮୦୦ରେ ପ୍ରଥମେ ଆଣ୍ଟିଭେନିନ ପ୍ରସ୍ତୁତ କରାଯାଇଥିଲା ଓ ୧୯୫୦ ମସିହାରୁ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ପ୍ରକାର ଅନୁସାରେ ଏକ ଭାଏଲର ମୂଲ୍ୟ ୯.୦୦ରୁ ୧୧୮.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୨,୩୦୦୦ ଆମେରିକୀୟ ଡଲାର ।
ସଂକ୍ଷେପରେ ଜୀବନ ହେନେରିକ୍ ହରମନ୍ ରବର୍ଟ କଚ୍ ହେଉଛନ୍ତି ଜଣେ ଜର୍ମାନ ଡାକ୍ତର ।ଯକ୍ଷ୍ମା ବିଷୟରେ ଗୁଣାତ୍ମକ ଗବେଷଣା ପାଇଁ ୧୯୦୫ ମସିହାରେ ତାଙ୍କୁ ଶରୀରତତ୍ତ୍ୱ ବା ଆୟୁର୍ବିଜ୍ଞାନ ବିଭାଗରେ ନୋବେଲ ପୁରସ୍କାର ଦିଆଯାଇଥିଲା । ଜର୍ମାନ୍ର ହେନ୍ଭର୍ ରାଜ୍ୟର କ୍ଳାଉସ୍ଥାଲ୍ ସହରରେ ୧୮୪୩ ମସିହା ଡିସେମ୍ବର ୧୧ ତାରିଖରେ ରବର୍ଟ କଚ୍ ଜନ୍ମ ଗ୍ରହଣ କରିଥିଲେ । ବାପା ହେନେରିକ୍ ହରମନ୍ କଚ୍ ଓ ମାତା ମାଥାଇମ୍ ଜୁଲି ହେନରିଟ୍ ବିଅରିଖୱେଣ୍ଡଙ୍କ ଜନ୍ମିତ ୧୩ ପିଲାପିଲିଙ୍କ ମଧ୍ୟରୁ ରବର୍ଟ କଚ୍ ହେଉଛନ୍ତି ତୃତୀୟ ପୁତ୍ର । ୧୮୧୮ ମସିହାରେ ପ୍ରାଥମିକ ଶିକ୍ଷା ଆରମ୍ଭ କରି ପ୍ରତ୍ୟେକ ଶ୍ରେଣୀରେ ନିଜକୁ ଶ୍ରେଷ୍ଠ ଛାତ୍ର ଭାବରେ ନିଜକୁ ପ୍ରମାଣିତ କରିଥଲେ । ୧୮୬୨ ମସିହାରେ ସ୍ନାତକ ଡିଗ୍ରୀ ହାସଲ କରିଥିଲେ । ମାତ୍ର ବୁଡ଼ାଜାହାଜରେ ଜଣେ ଡ଼ାକ୍ତର ଭାବରେ କାମ କରିବାକୁ ତାଙ୍କର ଇଚ୍ଛା ଥିଲା । ତେଣୁ ଗତିନ୍ଜନ୍ ବିଶ୍ୱବିଦ୍ୟାଳୟରେ ଆୟୁର୍ବିଜ୍ଞାନ ପଢ଼ି ୧୮୬୬ ମସିହାରେ ଡ଼ିଗ୍ରୀ ହାସଲ କରିଥିଲେ । ୬୬ ବର୍ଷ ବୟସରେ ମେ ୨୭ ତାରିଖ, ୧୯୧୦ ମସିହାରେ ବଡ଼େନ୍-ବଡ଼େନ୍ ସହରରେ କଚ୍ ପ୍ରାଣ ତ୍ୟାଗ କରିଥିଲେ । କଚ୍ଙ୍କ ଗବେଷଣା ବୀଜାଣୁ ବା ବ୍ୟାକ୍ଟେରିଆ ଉପରେ ରବର୍ଟ କଚ୍ ଗବେଷଣା କରି ଲୁଇ ପାଶ୍ଚରଙ୍କ ସୃଷ୍ଟ ବୀଜାଣୁ ବିଜ୍ଞାନକୁ ପ୍ରତିଷ୍ଟିତ କରାଇବାରେ ମୁଖ୍ୟ ଭୂମିକା ଗ୍ରହଣ କରିପାରିଥିଲେ । ଗୋଜାତି ପଶୁମାନଙ୍କ ମଧ୍ୟରେ ଆନ୍ଥ୍ରାକ୍ସ ରୋଗର ସଂକ୍ରମଣ ବିଷୟକୁ ଅନୁଧ୍ୟାନ କରି ବେସିଲସ୍ ଏନ୍ଥ୍ରାସିସ୍ ବୀଜାଣୁକୁ କଚ୍ ସଂକ୍ରମିତ ପଶୁର ରକ୍ତରୁ ଅଲଗା କରିଥିଲେ । ଏଭଲି ବୀଜାଣୁକୁ ଅବମିଶ୍ରିତ ପୋଷକରେ ବୃଦ୍ଧି କରାଯାଇଥିଲା । ଏହି ବୀଜାଣୁ ନିଜସ୍ୱ ପୋଷଦଠାରୁ ଅଧିକ ସମୟ ପର୍ଯ୍ୟନ୍ତ ଅଲଗା ହୋଇ ରହିଲେ ଅକ ପ୍ରକାର କୋଷ ପେଟୀଦ୍ୱାରା ଆବୃତ ହେଉଥିବାର ଦର୍ଶାଇଥିଲେ । ବିଜାଣୁର ଏହି ଅବସ୍ଥାକୁ ଅନ୍ତର ରେଣୁ କୁହାଯାଏ । ଏଗୁଡ଼ିକ ମାଟିରେ ବହୁତ ସମୟ ପର୍ଯ୍ୟନ୍ତ ଜୀବନ୍ତ ରହିପାରନ୍ତି ଯାହାକି ଉପଯୁକ୍ତ ପରିବେଶର ଗୋଜାତୀ ପଶୁଙ୍କୁ ହଠାତ ସଂକ୍ରମଣ କରେ । ଏହାଦ୍ୱାରା ମହାମାରୀ ଭାବରେ ଆନ୍ଥ୍ରାକ୍ସ ବ୍ୟାପିଯାଏ । ରବର୍ଟ କଚ୍ ୧୮୮୩ ମସିହାରେ ଫ୍ରାନ୍ସ ଗବେଷକମାନଙ୍କ ସହିତ ମିଶି ହଇଜା ରୋଗ ବିଷୟରେ ଗବେଷଣା କରିଥିଲେ ଏବଂ ଏହି ରୋଗ କରୁଥିବା ବୀଜାଣୁକୁ ଚିହ୍ନଟ କରିଥିଲେ । ସେ ସମୟରେ ବଳବତ୍ତର ଥିବା ମିଆଜ୍ମା ତତ୍ତ୍ୱ ପାଇଁ ଏଭଳି ଆବିଷ୍କାରକୁ ଗୁରୁତ୍ୱ ଦିଆଯାଇନଥିଲା । ଯକ୍ଷ୍ମା ରୋଗ ଘଟାଉଥିବା ବୀଜାଣୁ ମାଇକୋବ୍ୟାକ୍ଟେରିଅମ୍ ଟ୍ୟୁବେକୁଲେସିସ୍କୁ ୧୮୮୨ ମସିହାରେ କଚ୍ ଆବିଷ୍କାର କରାଇଥିଇଲେ ଓ ରୋଗୀ ଦେହରୁ ବୀଜାଣୁ ପୃଥକ୍ କରି ଅବମିଶ୍ରିତ ପୋଷକ ତିଆରି କରିପାରିଥିଲେ । ସେ ବ୍ୟବହାର କରିଥିବା ଅଗର୍ ପ୍ଲେଟ୍ ପଦ୍ଧତି ଆଜି ମଧ୍ୟ ବିଜ୍ଞାନ ପ୍ରୟୋଗଶାଳାରେ ବ୍ୟବହାର କରାଯାଉଛି ।  "ବୀଜାଣୁ ହିଁ ରୋଗର କାରକ"  ମତବାଦର ରବର୍ଟ କଚ୍ ଥିଲେ ଉଦ୍ୟକ୍ତା । ତାଙ୍କଦ୍ୱାରା ପ୍ରଣିତ  "କଚ୍ଙ୍କ ସ୍ୱୀକାର୍ଯ୍ୟ ତଥ୍ୟ"  ହିଁ କଚ୍ଙ୍କୁ ନୋବେଲ୍ ପୁରସ୍କାର ଜିତାଇ ଥିଲା । ତଥ୍ୟର ମୁଖ୍ୟ ବିଷୟ: ରୋଗଗ୍ରସ୍ତ ଜୀବଠାରେ ବହୁ ପରମାଣୁର ସନ୍ଧାନ ମିଳେ । ସୁସ୍ଥ ଜୀବ ପାଖରେ ତାହା ନଥାଏ । ଅଣୁଜୀବକୁ ରୋଗୀଙ୍କ ପାଖରୁ ଅଲଗା କରି ଅବମିଶ୍ରିତ ପୋଷକରେ ବଢ଼ାଇ ହେବ । ଏଭଳି ପୋଷକ ଅଣୁଜୀବକୁ ସୁସ୍ଥ ଜୀବ ଦେହକୁ ପ୍ରବେଶ କରାଇଲେ ତା ' ଦେହରେ ସେହି ରୋଗ ଦେଖାଦିଏ । ୧୮୯୮ ମସିହାରେ ପୃସିଆରେ ନୂଆ ଭାବରେ ଗଢ଼ା ଯାଇଥିବା ସଂକ୍ରାମକ ରୋଗ ପ୍ରତିଷ୍ଠାନର କଚ୍ ପ୍ରଥମ ନିର୍ଦ୍ଦେଶକ ହୋଇଥିଲେ । ଏହି ପ୍ରତିଷ୍ଠାନଟି ପରବତ୍ତୀ କାଳରେ ରବର୍ଟ କଚ୍ ପ୍ରତିଷ୍ଠାନ ଭାବରେ ନାମିତ ହୋଇଥିଲା ।
ବିଲ୍ୱମଙ୍ଗଳ, ଆଘା ହଷର କାଶ୍ମିରୀଙ୍କଦ୍ୱାରା ଲେଖା ଯାଇଥିବା ଉର୍ଦ୍ଦୁ ଅଭିନୟ । ଏହା ପ୍ରଥମେ ୧୯୧୫ରେ ପ୍ରକାଶ ପାଇଥିଲା । ୧୯୧୯ରେ ଏଲଫିନଷ୍ଟୋନ ବାଇସ୍କୋପ ବ୍ୟାନରରେ ଏହା ଯେ.ଏଫ ମଦନଙ୍କଦ୍ୱାରା ପ୍ରଯୋଜିତ ହୋଇଥିବା ଏକ ଚୁପଚାପ ସିନେମାରେ କରାଯାଇଥିଲା । ବ୍ରିଟାନିକା ଜ୍ଞାନକୋଷରେ ଏହାକୁ  "ଏକ କବିର ସାମାଜିକ ଜୀବନ ଯାହାକି ଏକ ବେଶ୍ୟାଦ୍ୱାରା ପ୍ରଭାବିତ ହୋଇଥିଲା"  ଭାବେ ବର୍ଣ୍ଣନା କରିଛି ।
ଚୈତନ୍ୟଦେବ  (୧୪୮୬-୧୫୩୪), ଭାରତରେ ଭକ୍ତିବାଦର ଜଣେ ଜଣାଶୁଣା ପ୍ରଚାରକ  । ସେ ଗଙ୍ଗାକୂଳବର୍ତ୍ତୀ ନବଦ୍ୱୀପରେ ଏକ ବଙ୍ଗାଳୀ ହିନ୍ଦୁ ପରିବାରରେ ଶଚୀଦେବୀ ଓ ଜଗନ୍ନାଥ ମିଶ୍ରଙ୍କ ପୁତ୍ର ରୂପେ ଦୋଳପୂର୍ଣ୍ଣମୀ ସଂଧ୍ୟା ଚନ୍ଦ୍ରଗ୍ରହଣ ସମୟରେ ୧୪୮୬ ଖ୍ରୀଷ୍ଟାବ୍ଦ ଫେବୃଆରୀ ୧୮ ତାରିଖରେ ଜନ୍ମଗ୍ରହଣ କରିଥିଲେ । ଇତିହାସ ଦୃଷ୍ଟିରୁ ତାଙ୍କ ପୂର୍ବ ପୁରୁଷ ଥିଲେ ଓଡ଼ିଆ ଓ ତାଙ୍କର ଅନେକ ପାର୍ଷଦ ମଧ୍ୟ ଥିଲେ ଓଡ଼ିଶାର । ତାଙ୍କ ନାମ ଥିଲା ବିଶ୍ୱମ୍ଭର ମିଶ୍ର, ଗୌରହରି, ନିମାଇଁ, ମହାପ୍ରଭୁ ଏବଂ ସନ୍ୟାସ ନାମ ଶ୍ରୀକୃଷ୍ଣ ଚୈତନ୍ୟ । ସେ ଅଳ୍ପ ବୟସରୁ ସେ କୃଷ୍ଣଙ୍କ ନାମ ଜପ କରିବା ସହ ଭଜନ ଗାଇବା ଆରମ୍ଭ କରିଥିଲେ । ତାଙ୍କ ଦୀକ୍ଷାଗୁରୁ ଥିଲେ ଈଶ୍ୱର ପୁରୀ ଏବଂ ସନ୍ୟାସ ଗୁରୁଙ୍କ ନାମ କେଶବ ଭାରତୀ । ବଂଶାବଳୀ ଚୈତନ୍ୟ ନିଜେ ବଙ୍ଗରେ ଜନ୍ମଗ୍ରହଣ କରିଥିଲେ ମଧ୍ୟ ତାଙ୍କ ପୂର୍ବଜ ଉତ୍କଳୀୟ ଥିଲେ ବୋଲି ବହୁ ଗବେଷକଙ୍କ ମତ ରହିଛି । ତାଙ୍କ ପୂର୍ବପୁରୁଷ ଯାଜପୁର ନିବାସୀ ଓଡ଼ିଆ ବ୍ରାହ୍ମଣ ଥିଲେ । ତଦନ୍ତୀନ ଉତ୍କଳ ରାଜା କପିଳେନ୍ଦ୍ରଦେବଙ୍କ ରାଜତ୍ୱ ସମୟରେ ଜଗନ୍ନାଥ ମିଶ୍ରଙ୍କ ପୂର୍ବପୁରୁଷଙ୍କର ରାଜାଙ୍କ ସହିତ ମନୋମାଳିନ୍ୟ ଘଟିବାରୁ ରାଜା ତାଙ୍କୁ ଓଡ଼ିଶାରୁ ବାହାର କରିଦେଇଥିଲେ ଓ ସେ ସପରିବାର ଯାଇ ଶ୍ରୀହଟ୍ଟ ଜିଲ୍ଲାରେ ବାସ କଲେ । ଏଣୁ ଶ୍ରୀଚୈତନ୍ୟଦେବ ବଙ୍ଗବାସୀ ଓଡ଼ିଆ ଥିଲେ । ତଳେ ତାଙ୍କ ବଂଶାବଳୀ ଦିଆଯାଇଛି । ସନ୍ନ୍ୟାସ ଜୀବନ ତାଙ୍କ ବଡ଼ ଭାଇ ବିଶ୍ୱରୂପ ସନ୍ୟାସ ହୋଇ ଯାଇଥିଲେ, ନିମାଇଁ ପାଠ ପଢ଼ିବା ସମୟରେ ତାଙ୍କ ପିତୃ ବିୟୋଗ ହୁଏ । ସେ ସନ୍ନ୍ୟାସ ଧର୍ମ ଗ୍ରହଣ କରିବା ପରେ ଛଅ ବର୍ଷ କାଳ ଦକ୍ଷିଣ ଭାରତରେ ଅତିବାହିତ କରିଥିଲେ ଓ ଜୀବନର ଶେଷ ୨୪ବର୍ଷ ସେ ପୁରୀରେ ଅତିବାହିତ କରିଥିଲେ । ପୁରୀକୁ କେନ୍ଦ୍ର କରି ସେ ସମଗ୍ର ବିଶ୍ୱରେ ଜଗନ୍ନାଥ ସଂସ୍କୃତିର ପରିପ୍ରସାର କରିଥିଲେ । ରାକ୍ଷସ ସ୍ୱଭାବ ଜଗାଇ ମାଧାଇଙ୍କ ଚିତ୍ତ ପରିବର୍ତ୍ତନ କରି ଦେଇଥିଲେ । ତାଙ୍କୁ ସଂକୀର୍ତ୍ତନର ପିତା ବୋଲି କୁହାଯାଏ, ଓଡ଼ିଶାର ସଂକୀର୍ତ୍ତନ ଗାୟକମାନେ କୀର୍ତ୍ତନ ଆରମ୍ଭରେ  "ମମ ପ୍ରାଣ ଗୌରାଙ୍ଗ ହେ ' ବୋଲି ଉଚ୍ଚାରଣ କରନ୍ତି । ତାଙ୍କ ଧର୍ମ ପ୍ରଚାର ଫଳରେ ଓଡ଼ିଶା ଦୁର୍ବଳ ହୋଇଯିବା କେହି କେହି କହିଥାଆନ୍ତି, ଏହି ମତକୁ କିନ୍ତୁ ଐତିହାସିକ ପ୍ରଭାତ ମୁଖାର୍ଜୀ ଇତ୍ୟାଦି ଖଣ୍ଡନ କରିଛନ୍ତି । ଯୁବକ ସମୟରେ ସେ ସଂସ୍କୃତ ଅଧ୍ୟାପକ ଥାଇ ଦିଗବିଜୟୀ ପଣ୍ଡିତମାନଙ୍କୁ ପରାସ୍ତ କରିଥିଲେ ମଧ୍ୟ ତାଙ୍କର ସ୍ୱଭାବ ଥିଲା ନମ୍ର । ଭାରତବର୍ଷର ବିଶିଷ୍ଟ ପଣ୍ଡିତମାନେ ତାଙ୍କ ପ୍ରଭାବରେ କୃଷ୍ଣ ଭକ୍ତ ହୋଇଥିଲେ । ସେ ବହୁ ଭକ୍ତଙ୍କୁ ବିଷ୍ଣୁଙ୍କର ବିଭିନ୍ନ ଅବତାର ରୂପେ ଦର୍ଶନ ଦେଇଛନ୍ତି । ଓଡ଼ିଶାରେ ସେ ଦେଖାଇଥିବା ଷଡ଼ଭୂଜ ଗୌରାଙ୍ଗ ମୂର୍ତ୍ତିି ଓ ତାଙ୍କ ଶ୍ରୀପାଦପଦ୍ମ ପୁରୀ ଶ୍ରୀମନ୍ଦିର ବେଢ଼ାରେ ପୂଜା ପାଉଛନ୍ତି । ସେ ତାଙ୍କର ଶତ ଶତ ଗୌଡ଼ୀୟ ଓ ଉତ୍କଳୀୟ ଶିଷ୍ୟଙ୍କ ସାହାଯ୍ୟରେ ସ୍ୱ ଧର୍ମମତ ଉତ୍କଳ ଓ ବଙ୍ଗଦେଶରେ ପ୍ରଚାର କରିଥିଲେ । ଏହି ଧର୍ମର ମୂଳତତ୍ତ୍ୱ ହେଲା ପ୍ରେମ ଓ ଭଗବାନ କୃଷ୍ଣଙ୍କଠାରେ ଗଭୀର ଭକ୍ତି । ସେ ଜାତିଧର୍ମନିର୍ବିଶେଷରେ ଶିଷ୍ୟ ଗ୍ରହଣ କରୁଥିଲେ । ତାଙ୍କର ମୁସଲମାନ ଶିଷ୍ୟ ହରିଦାସ ଯବନ ହରିଦାସ ନାମରେ ପ୍ରସିଦ୍ଧ ଲାଭ କରିଥିଲେ । ଉତ୍କଳ ଓ ବଙ୍ଗର ହିନ୍ଦୁସମାଜ ତାଙ୍କ ଧର୍ମମତ ପ୍ରଚାରଦ୍ୱାରା ବିଶେଷ ଭାବରେ ପ୍ରଭାବିତ ହେଇଥିଲା । ତତ୍କାଳୀନ ଶାସକଙ୍କ ବିରୋଧରେ ଆଇନ ଅମାନ୍ୟ କୃଷ୍ଣ ନାମ ସଂକୀର୍ତ୍ତନ ଆନ୍ଦୋଳନ କରି ଚାନ୍ଦକାଜୀଙ୍କୁ ସାଧୁ କରାଇ ଦେଇଥିଲେ । ଚୈତନ୍ୟ ଦେବ ବେଦ ଓ ଭାଗବତୋକ୍ତ ସାମ୍ୟବାଦର ପ୍ରବର୍ତ୍ତକ । ଜାତିଭେଦକୁ ସେ ଦୂର କରି ଯବନ ହରିଦାସ ଠାକୁରଙ୍କୁ ତାଙ୍କ ନାମ ଆନ୍ଦୋଳନର ଆଚାର୍ଯ୍ୟ କରାଇଥିଲେ । ରାମାନନ୍ଦ ରାୟଙ୍କଦ୍ୱାରା ଭକ୍ତି ତତ୍ତ୍ୱର ଶିକ୍ଷା ପ୍ରଚାର କରାଇଥିଲେ । ତାଙ୍କର ଅନୁଜ ଶ୍ରୀ ରୂପ ସନାତନାଦି ବ୍ରଜର ଗୋସ୍ୱାମୀମାନେ ସଂସ୍କୃତରେ ବହୁ ଉଚ୍ଚକୋଟୀର ଗ୍ରନ୍ଥ ପ୍ରଣୟକରିଛନ୍ତି । ତାଙ୍କ ଦାର୍ଶନିକ ମତବାଦର ନାମ ଅଚିନ୍ତ୍ୟ ଭେଦାଭେଦବାଦ, ବେଦାନ୍ତର ଏହି ପ୍ରାଚୀନ ମତବାଦ ଉପରେ ଶ୍ରୀଚେତନ୍ୟାନୁଜ ଓଡ଼ିଶାର ବଳଦେବ ବିଦ୍ୟାଭୂଷଣ ଗୋବିନ୍ଦ ଭାଷ୍ୟ ପ୍ରଣୟନ କରିଛନ୍ତି । ଠାକୁର ନିଗମାନନ୍ଦ ସରସ୍ୱତୀ ଚୈତନ୍ୟଙ୍କୁ ଶେଷ ଅବତାର ବୋଲି କହିଛନ୍ତି ।
ଆଲ୍‌ବର୍ଟାଡ୍ରୋମିଅସ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ ।
ଶ୍ରୀକାନ୍ତ ପଣ୍ଡା  (୬ ଜୁଲାଇ ୧୯୩୧ - ୨୨ ସେପ୍ଟେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଶ୍ରୀକାନ୍ତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୪ ଓ ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଟକ ସିଟି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶ୍ରୀକାନ୍ତ ପଣ୍ଡା ୧୯୩୧ ମସିହାର ଜୁଲାଇ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ପ୍ରସାଦ ପଣ୍ଡା ଓ ପତ୍ନୀଙ୍କ ନାମ ଗୀତା ପଣ୍ଡା । ଶ୍ରୀକାନ୍ତ‌ଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଶ୍ରୀକାନ୍ତ ପଣ୍ଡା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଶ୍ରୀକାନ୍ତ ପଣ୍ଡା ୨୦୧୧ ମସିହାର ସେପ୍ଟେମ୍ବର ମାସ ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।
ବୈଦ୍ୟନାଥ ମିଶ୍ର  (୨୨ ନଭେମ୍ବର ୧୯୨୦-୭ ମଇ ୨୦୧୯) ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ପୂର୍ବତନ ଉପାଧ୍ୟକ୍ଷ  (୧୯୮୪-୮୯) ତଥା ଓୟୁଏଟିର ପୂର୍ବତନ କୁଳପତି ଥିଲେ  । ଜଣେ ଅର୍ଥନୀତିଜ୍ଞ ଭାବରେ ସାରା ବିଶ୍ୱରେ ପରିଚିତ ଥିଲେ । ବାଲ୍ୟଜୀବନ ଓ ଶିକ୍ଷା ବୈଦ୍ୟନାଥ, ୧୯୨୦ ମସିହାରେ ଖୋର୍ଦ୍ଧା ଜିଲ୍ଲାର ବୋଲଗଡ଼ ପଞ୍ଚାୟତ ସମିତି ଅନ୍ତର୍ଗତ ଦିବ୍ୟସିଂହପୁର ଶାସନରେ ଏକ ପୂଜାରୀ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ମହାଦେବ ମିଶ୍ର ଓ ମାତାଙ୍କ ନାମ ମାଣିକ ଦେବୀ । ପରିବାରର ଆର୍ଥିକ ଅନାଟନ ଯୋଗୁ ତାଙ୍କ ପିଲାଦିନା ସଂଘର୍ଷମୟ ଥିଲା । ନିଜେ ଗୋବର ଗୋଟେଇ ଘର ପାଇଁ ଜାଳେଣି ଯୋଗାଡ଼ କରୁଥିଲେ । ସ୍କୁଲ ହତା ଓଳାଇ ଟ୍ୟୁସନ ଖର୍ଚ୍ଚ ଭରଣା କରୁଥିଲେ । ଅଗରପଡ଼ା ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିବା ପରେ, ସେ ରେଭେନ୍‌ସା କଲେଜରୁ ଅର୍ଥନୀତିରେ ସ୍ନାତକ ଓ ଆହ୍ଲାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ହାସଲ କରିଥିଲେ । ୧୯୫୨ ମସିହାରେ ସେ ଆମେରିକାର ହ୍ୱାଟନ ବିଶ୍ୱବିଦ୍ୟାଳୟରୁ ଅର୍ଥନୀତିରେ ଏ.ଏମ୍ ଡିଗ୍ରି ଓ ପରବର୍ତ୍ତୀ ସମୟରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚ୍‌ଡି ହାସଲ କରିଥିଲେ । ୧୯୫୨ରେ ଆମେରିକାରୁ ଫେରିବା ସମୟରେ, ସେ ଇଂଲଣ୍ଡରେ ୨/୩ ମାସ ରହି ୟୁରୋପ ମହାଦେଶର କିଛି ଦେଶକୁ ରେଳଯାତ୍ରାରେ ଯାଇଥିଲେ । ସେହି ସବୁ ଭ୍ରମଣ ଅନୁଭୁତିକୁ ନେଇ, ସେ ଏକ ଭ୍ରମଣ ପୁସ୍ତକ ମଧ୍ୟ ରଚନା କରିଥିଲେ । ବୃତ୍ତିଗତ ଜୀବନ ରେଭେନ୍ସା ମହାବିଦ୍ୟାଳୟରେ ଅର୍ଥନୀତି ଅଧ୍ୟାପକ ଭାବରେ ବୈଦନାଥ ନିଜ ଚାକିରୀ ଜୀବନ ଆରମ୍ଭ କରିଥିଲେ । ପରେ ସେ  'ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟର'  କୁଳପତି ପଦବୀ ଓ ରାଜ୍ୟ ଯୋଜନା ବୋର୍ଡ଼ର ଅଧ୍ୟକ୍ଷ ପଦ ମଣ୍ଡନ କରିଥିଲେ । ତାଙ୍କ ଉଦ୍ୟମରେ ଭୁବନେଶ୍ୱରରେ ନବକୃଷ୍ଣ ଚୌଧୁରୀ ବିକାଶ ଅଧ୍ୟୟନ କେନ୍ଦ୍ର ଓ ଓଡ଼ିଶା ଅର୍ଥନୀତି ପରିଷଦ ସ୍ଥାପିତ ହୋଇଥିଲା । ରାଜନୀତିରେ ମଧ୍ୟ ବୈଦନାଥଙ୍କର ପ୍ରବେଶ ରହିଥିଲା । ୧୯୮୫ ମସିହା ଉପନିର୍ବାଚନରେ ସେ କଂଗ୍ରେସ ଟିକେଟରେ ଖୋର୍ଦ୍ଧାରୁ ନିର୍ବାଚନ ଲଢ଼ି ପରାଜିତ ହୋଇଥିଲେ । ଜଣେ ସ୍ତମ୍ଭକାର ଭାବରେ ସେ ଓଡ଼ିଶା ତଥା ଦେଶ ବିଦେଶର ବିଭିନ୍ନ ପତ୍ରିକାରେ ସ୍ତମ୍ଭ ଲେଖୁଥିଲେ । ପୌରୁଷ ପତ୍ରିକାରେ ସେ ଜୀବନର ଶେଷ ସମୟ ପର୍ଯ୍ୟନ୍ତ ସ୍ତମ୍ଭ ଲେଖିଥିଲେ । ସମ୍ମାନ ଓ ପୁରସ୍କାର ଡିଲିଟ - ୨୦୧୨  (ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟଦ୍ୱାରା ପ୍ରଦତ୍ତ) ରଚନାବଳୀ ପରସ୍ୟୁଟ ଅଫ୍ ଡେଷ୍ଟିନି  (ଆତ୍ମଜୀବନୀ) ଷ୍ଟ୍ରକଚରାଲ ଚେଞ୍ଜ ଗ୍ରୋଥ ଆଣ୍ଡ ଗଭର୍ନାନ୍ସ ରାମରାଜ୍ୟରେ ଅଶାନ୍ତି ଚନ୍ଦ୍ରଲୋକରେ ଚହଳ ଆଧୁନିକ ସଭ୍ୟତାର ଯନ୍ତ୍ରଣା ସାମାଜିକ ମୁଲ୍ୟବୋଧ ତାଙ୍କର ଇଂରାଜୀରେ ୧୬ଟି ଓ ଓଡ଼ିଆରେ ୨୦ଟି ପୁସ୍ତକ ତଥା ୬୦ଟି ଗବେଷଣାଧର୍ମୀ ପ୍ରବନ୍ଧ ପ୍ରକାଶିତ ହୋଇଥିଲା  । ତାଙ୍କ ଅଧିନରେ ୨୫ଜଣ ଗବେଷକ ପିଏଚଡ଼ି ହାସଲ କରିଥିଲେ ।
ଲାନରିଓଟାଇଡ  (ଇଂରାଜୀ ଭାଷାରେ ), ସୋମାଟୁଲିନ୍ ଏକ ବେପାର ନାମ, ହେଉଛି ଏକ ଔଷଧ ଯାହା ଆକ୍ରୋମେଗାଲି, ନ୍ୟୁରୋଏଣ୍ଡୋକ୍ରାଇନ ଅର୍ବୁଦ ଯେପରିକି କାରସିନଏଡ ଏବଂ ଥାଇରଏଡ ଅର୍ବୁଦ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  ଆକ୍ରୋମାଗାଲିରେ ଏହା ବ୍ୟବହୃତ ହୁଏ ଯେତେବେଳେ ଅନ୍ୟାନ୍ୟ ଚିକିତ୍ସା ଫଳପ୍ରଦ ହୁଏ ନାହିଁ । ଚର୍ମ ତଳେ କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଯନ୍ତ୍ରଣା, ଅଇ, ପାକସ୍ଥଳୀ ଯନ୍ତ୍ରଣା, ଗଣ୍ଠି ଯନ୍ତ୍ରଣା ଏବଂ ଇଞ୍ଜେକସନ ସ୍ଥାନରେ ଯନ୍ତ୍ରଣା ଅନ୍ଥୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ଉଚ୍ଚ ରକ୍ତ ଶର୍କରା, କମ୍ ରକ୍ତ ଶର୍କରା ଏବଂ ଯକୃତ ସମସ୍ୟା ହୋଇପାରେ  ଏହା ଏକ ସୋମାଟୋଷ୍ଟାଟିନ୍ ଆନାଲଗ ଯାହା ବିକାଶ  (ଗ୍ରୋଥ) ହରମୋନ, ଇନସୁଲିନ୍ ଏବଂ ଗ୍ଲୁକାଗନ ସ୍ତର ହ୍ରାସ କରି କାର୍ଯ୍ୟକ୍ଷମ ହୁଏ  । ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲାନରିଓଟାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ମାସକୁ ୬୦ ମିଗ୍ରା ହିସାବରେ ପ୍ରାୟ ୫୫୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶି ପିଛା ଖର୍ଚ୍ଚ ପ୍ରାୟ ୬,୧୦୦ ଡଲାର ।
ପ୍ରଫୁଲ୍ଲ କୁମାର ମିଶ୍ର କିମ୍ବା ଜଷ୍ଟିସ ପି କେ ମିଶ୍ର  (ଜନ୍ମ ୧୭ ସେପ୍ଟେମ୍ବର ୧୯୪୭) ଜଣେ ଭାରତୀୟ ବିଚାରପତି, ପାଟନା ହାଇକୋର୍ଟର ପୂର୍ବତନ ପ୍ରଧାନ ବିଚାରପତି  । ପରବର୍ତ୍ତୀ ସମୟରେ ସେ ଗୋଆ ପାଇଁ ଲୋକାୟୁକ୍ତ ଭାବେ କାର୍ଯ୍ୟ କରିଛନ୍ତି । ସଂକ୍ଷିପ୍ତ ଜୀବନି ଜଷ୍ଟିସ ମିଶ୍ର ୧୯୪୭ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସ୍ୱର୍ଗତ ଜୟକୃଷ୍ଣ ମିଶ୍ର ମଧ୍ୟ ଜଣେ ବିଚାରପତି ଥିଲେ । ସେ ୧୯୬୮ ମସିହାରେ ଉତ୍କଳ ବିଶ୍ୱବିଦ୍ୟାଳୟରୁ ସ୍ୱର୍ଣ୍ଣ ପଦକ ସହିତ . ପାସ କରିଥିଲେ । ଜଷ୍ଟିସ ମିଶ୍ର ୧୭ ଜାନୁଆରୀ ୧୯୯୬ରେ ଓଡ଼ିଶା ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ନିଯୁକ୍ତ ହୋଇଥିଲେ । ୨୦୦୧ ମସିହାରେ ତାଙ୍କୁ ମାଡ୍ରାସ ହାଇକୋର୍ଟକୁ ବଦଳି କରାଯାଇଥିଲା । ୧୨ ଅଗଷ୍ଟ ୨୦୦୯ରେ ସେ ପାଟନା ହାଇକୋର୍ଟର ପ୍ରଧାନ ବିଚାରପତି ପଦରେ ଉନ୍ନୀତ ହୋଇଥିଲେ । ଜଷ୍ଟିସ୍ ମିଶ୍ର ୧୬ ସେପ୍ଟେମ୍ବର ୨୦୦୯ରେ ବିଚାର ବିଭାଗରୁ ଅବସର ନେଇଥିଲେ । ଅବସର ପରେ ସେ ଗୋଆର ମାନବ ଅଧିକାର ଆୟୋଗର ପ୍ରଥମ ଚେୟାରମ୍ୟାନ୍ ହୋଇଥିଲେ । ଏପ୍ରିଲ୍ ୨୦୧୬ରେ ଜଷ୍ଟିସ୍ ବି ସୁଦର୍ଶନ ରେଡ୍ଡୀଙ୍କ ପରେ ଜଷ୍ଟିସ ମିଶ୍ର ଗୋଆର ଲୋକାୟୁକ୍ତ ଭାବରେ ନିଯୁକ୍ତ ହେଲେ ।
ସୁଧାଂଶୁ ଶେଖର ପରିଡ଼ା  (ଜନ୍ମ: ୩ ମାର୍ଚ୍ଚ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେମୁଣା ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁଧାଂଶୁ ଶେଖର ପରିଡ଼ା ୧୯୭୫ ମସିହାର ମାର୍ଚ୍ଚ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତ୍ରିଲୋଚନ ପରିଡ଼ା ଓ ପତ୍ନୀଙ୍କ ନାମ ମୁକ୍ତା ନାୟକ। ରାଜନୈତିକ ଜୀବନ ସୁଧାଂଶୁ ଶେଖର ପରିଡ଼ା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ବିଜୟ କୁମାର ଜେନା  (୧ ଜୁଲାଇ ୧୯୪୧ - ୧୨ ଜାନୁଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଜୟ କୁମାର ଜେନା ୧୯୪୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାଧୁ ଚରଣ ଜେନା ଓ ପତ୍ନୀଙ୍କ ନାମ ମାଳତୀ ଜେନା । ରାଜନୈତିକ ଜୀବନ ବିଜୟ କୁମାର ଜେନା ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାକୁ ଦୁଇଥର ନିର୍ବାଚିତ ହୋଇଥିଲେ । ମୃତ୍ୟୁ ବିଜୟ କୁମାର ଜେନା ୨୦୨୨ ମସିହାର ଜାନୁଆରୀ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୩ ବର୍ଷ ବୟସ ହୋଇଥିଲା ।
ସ୍ୱର୍ଣ୍ଣ-ସବ-୧ ଭାରତୀୟ କୃଷି ଅନୁଷନ୍ଧାନ ପରିସଦ ଓ ଅନ୍ତର୍ଜତୀୟ ଧାନ ଗବେଷଣା କେନ୍ଦ୍ରର ମିଳିତ ଉଦ୍ୟମରେ ଆବିଷୃତ କରାଯାଇଅଛି  ତିନି ବର୍ଷର ଫଳାଫଳକୁ ପରୀକ୍ଷା କରାଗଲା ପରେ ଓଡ଼ିଶା ରାଜ୍ୟ ବିହନ ଉପକମିଟି ସ୍ୱର୍ଣ୍ଣ ସବ-୧ କିସମକୁ ୨୦୦୯ ମସିହାରେ ଅନୁମୋଦନ କରିଛି  ଏହା ଏକ କମ୍ ଉଚ୍ଚତା ବିଶିଷ୍ଟ (୧୦୫ରୁ ୧୧୦ ସେ.ମି.)କିସମ ଅଟେ  ବୁଣା ଧାନ ଫସଲ ୧୪୦ ଦିନରେ ଏବଂ ତଳିରୁଆ ଫସଲ ୧୪୫ ଦିନରେ ପରିପକ୍ୱ ହୋଇଥାଏ  ସ୍ୱର୍ଣ୍ଣ-ସବ-୧ ପ୍ରତି ହେକ୍ଟର ପିଛା ୪.୫-୫.୫ ଟନ୍ ଅମଳ ଦେଇଥଏ ଏବଂ ଅଭାବ ପରିସ୍ଥିତିରେ ୩.୦ରୁ ୪.୦ ଟନ୍ ଅମଳ ଦେଇଥାଏ  କୃଷକ ଯେଉ ଜମିରେ ସ୍ୱର୍ଣ୍ଣ କିସମର ଧାନକୁ ଚାଷ କରୁଛନ୍ତି, ସେହି ଜମିରେ ସ୍ୱର୍ଣ୍ଣ-ସବ-୧କୁ ଚାଷ କରାଯାଇପାରିବ ଏହି କିସମ ଖାଲୁଆ ଓ ମଧ୍ୟମ ଜମି ଲାଗି ଉପଯୋଗୀ ଅଟେ  ଶାରଦଋତୁରେ ଆକସ୍ମିକ ବନ୍ୟାରେ ୧୨-୧୪ ଦିନ ପର୍ଯ୍ୟନ୍ତ ବଢି଼ପାଣି ସହିବା ଶକ୍ତି ଏହି କିସମର ଅଛି  ବନ୍ୟାଜଳ ୧୫-୬୦ ଦିନ ପର୍ଯ୍ୟନ୍ତ ରହେ ସେଇ ଅଞ୍ଚଳ ଲାଗି ଏହି କିସମ ଉପଯୋଗୀ ନୁହେ
ଲଭ୍ ମାଷ୍ଟର ୨୦୧୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲା ଅଭିନେତ୍ରୀ ଅପରାଜିତା ମହାନ୍ତି । ଅଭିନେତା ଉତ୍ତମ ମହାନ୍ତି ଏହି କଥାଚିତ୍ରଟିର କାହଣୀ ରଚନା କରିଥିଲେ ଓ ବାପୁ ଗୋସ୍ୱାମୀ ଏହାର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହିମାଂଶୁ ପରିଜା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍, ରିୟା ଦେ ଓ ପୁନମ ମିଶ୍ର । ମିହିର ଦାସ, ଉତ୍ତମ ମହାନ୍ତି, ଅପରାଜିତା ମହାନ୍ତି, ସମରେଶ ରାଉତରାୟ, ପିଣ୍ଟୁ ନନ୍ଦ, ମୀନକେତନ, ଜୀବନ ପଣ୍ଡା, ସରୋଜ ଦାସ। ସଲିଲ୍ ମିତ୍ର, ସ୍ମିତା ମହାନ୍ତି, କନକ ପଣ୍ଡା, ବିଦୁସ୍ମିତା, ରବି ମିଶ୍ର, ଦେବାଶିଷ ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୧୨ ମସିହା ଅକ୍ଟୋବର ମାସରେ ମୁକ୍ତିଲାଭ କରିଥିଲା । ଅଭିନୟ ବାବୁଶାନ୍- ଜିତ୍ ରିୟା ଦେ- ଅନନ୍ୟା ପୁନମ ମିଶ୍ର- ଲଗ୍ନା ମିହିର ଦାସ- ସୂର୍ଯ୍ୟ ପ୍ରତାପ ଉତ୍ତମ ମହାନ୍ତି- ଜିତ୍‌ର ବାପା ଅପରାଜିତା ମହାନ୍ତି- ଅପର୍ଣ୍ଣା ସମରେଶ ରାଉତରାୟ- ବୀର୍ ବଜରଙ୍ଗି ପିଣ୍ଟୁ ନନ୍ଦ- ଭାନୁ ପ୍ରତାପ ମୀନକେତନ- ବିକ୍ରମ ପ୍ରତାପ ଜୀବନ ପଣ୍ଡା- ନିତ୍ୟାନନ୍ଦ ସରୋଜ ଦାସ- ବୀର୍‌ର ବାପା ସଲିଲ୍ ମିତ୍ର- ସତ୍ୟବାଦୀ ସ୍ମିତା ମହାନ୍ତି- ଶଶୀରେଖା କନ‌କ ପଣ୍ଡା- ଉଦୟ ପାତ୍ର ବିଦୁସ୍ମିତା- ଦିପ୍ତିରେଖା ରବି ମିଶ୍ର- ବ୍ରାହ୍ମଣ ଦେବାଶିଷ ପାତ୍ର- ଅତିଥି ଅଳକା ଷଡ଼ଙ୍ଗୀ  (ଶିଶୁ କଳାକାର) ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର  ।
ଜ୍ୟୋତିର୍ମୟୀ ଦାଶ  (ଜନ୍ମ: ୯ ଜୁଲାଇ ୧୯୭୬), ଓଡ଼ିଶାରେ ଜନ୍ମିତ ଜଣେ ଭାରତୀୟ ବୈଜ୍ଞାନିକ  । ରସାୟନ ବିଜ୍ଞାନରେ ଅନୁସନ୍ଧାନ ପାଇଁ ୨୦୨୦ ମସିହାରେ ତାଙ୍କୁ ଭାରତର ସର୍ବୋଚ୍ଚ ବିଜ୍ଞାନ ପୁରସ୍କାର ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର ପ୍ରଦାନ କରାଯାଇଥିଲା । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ଓଡ଼ିଆ ମହିଳା । ବ୍ୟକ୍ତିଗତ ଜୀବନ ଜ୍ୟୋତିର୍ମୟୀ, ୧୯୭୬ ମସିହା ଜୁଲାଇ ମାସ ୯ତାରିଖ ଦିନ ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବସନ୍ତ କୁମାର ଦାଶ ଓ ମାତାଙ୍କ ନାମ ପୁଷ୍ପା କୁମାରୀ ମିଶ୍ର । ସେ ଜଗତସିଂହପୁର ଜିଲ୍ଲାର ମାନପୁରସ୍ଥିତ ଯୋଗେନ୍ଦ୍ର ନାଥ ୟୁପି ସ୍କୁଲ ଓ ତରିକୁନ୍ଦ ହାଇସ୍କୁଲରେ ସ୍କୁଲ ଶିକ୍ଷାଲାଭ କରିଥିଲେ । ସ୍ୱାମୀ ବିବେକାନନ୍ଦ ମେମୋରିଆଲ ମହାବିଦ୍ୟାଳୟରୁ ସେ ସ୍ନାତକ ଓ ରେଭେନ୍ସା ମହାବିଦ୍ୟାଳୟରୁ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ବୃତ୍ତିଗତ ଜୀବନ ୨୦୦୩ ମସିହାରେ ଜ୍ୟୋତିର୍ମୟୀ, ଆଇଆଇଟି କାନପୁରରୁ ସିନ୍ଥେଟିକ ଅର୍ଗାନିକ କେମେଷ୍ଟ୍ରୀରେ ପିଏଚଡ଼ି ହାସଲ କରିଥିଲେ । ୨୦୦୪-୦୬ରେ ସେ ଜର୍ମାନୀର ବର୍ଲିନସ୍ଥିତ ଫ୍ରି ବିଶ୍ୱବିଦ୍ୟାଳୟରୁ ଆଲେକଜାଣ୍ଡର ଭନ ହମଭ୍ଲଟ ଫେଲୋସିପ, ୨୦୦୬-୦୭ରେ ଫ୍ରାନ୍ସରୁ ପୋଷ୍ଟ ଡକ୍ଟରାଲ ଫେଲୋ, ୨୦୦୭-୦୯ରେ କେମ୍ବ୍ରିଜ ବିଶ୍ୱବିଦ୍ୟାଳୟରୁ ମେରି କ୍ୟୁରୀ ଫେଲୋସିପ ଓ ୨୦୧୦ରେ ବ୍ରିଷ୍ଟଲ ବିଶ୍ୱବିଦ୍ୟାଳୟରୁ ଫେଲୋସିପ ହାସଲ କରିଥିଲେ । ୨୦୦୯ରୁ ୨୦୧୨ ପର୍ଯ୍ୟନ୍ତ ସେ ଆଇଜର କୋଲକାତାରେ ଅଧ୍ୟାପନା କରିଥିଲେ । ୨୦୧୨ରୁ ସେ କଲିକତାର ଆଇ.ଏ.ସି.ଏସ. (ଇଣ୍ଡିଆନ ଆସୋସିଏସନ ଫର ଦ କଲ୍ଟିଭେସନ ଅଫ ସାଇନ୍ସ)ରେ ଅଧ୍ୟାପନା କରୁଛନ୍ତି  । ଜ୍ୟୋତିର୍ମୟୀଙ୍କ ମୁଖ୍ୟତଃ ସିନ୍ଥେଟିକ ଅର୍ଗାନିକ କେମିଷ୍ଟ୍ରୀ, ନ୍ୟୁକ୍ଲିକ ଏସିଡ଼, ସୁପ୍ରାମଲେକ୍ୟୁଲାର କେମିଷ୍ଟ୍ରୀରେ କାମ କରନ୍ତି । ସିନ୍ଥେଟିକ ମଲ୍ୟୁକୁଲ ଉପରେ ସେ ମୌଳିକ ଗବେଷଣା କରିଛନ୍ତି । ଏହି ଗବେଷଣା, ନ୍ୟୁକ୍ଲିକ ଏସିଡ଼କୁ ଭଲକରି ବୁଝିବା ଓ କର୍କଟ ଏବଂ ଆଣ୍ଟିଭାଇରାଲ ଚିକିତ୍ସା କ୍ଷେତ୍ରରେ ବିକଳ୍ପ ଚିକିତ୍ସା ସନ୍ଧାନରେ ସହାୟକ ହେବ ବୋଲି ଜ୍ୟୋତିର୍ମୟୀଙ୍କ ମତ ।
ଭୋଜପୁରୀ   ;       </ >         ଭାରତ - ପୁରଭାନଚାଲ ଅଞ୍ଚଳ ଏବଂ ନେପାଳର ତେରାଇ ଅଞ୍ଚଳର ଏକ ଇଣ୍ଡୋ-ଆର୍ଯ୍ୟ ଭାଷା  ଏହା ମୁଖ୍ୟତ ପଶ୍ଚିମ ବିହାର, ପୂର୍ବ ଉତ୍ତରପ୍ରଦେଶ ଏବଂ ଉତ୍ତର-ପଶ୍ଚିମ ାଡଖଣ୍ଡରେ କୁହାଯାଏ  ଏହା ଏକ ପୂର୍ବ ଇଣ୍ଡୋ ଆର୍ଯ୍ୟ ଭାଷା ଏବଂ 2000 ଭାରତର ପ୍ରାୟ% ୦% ଲୋକ କୁହନ୍ତି  ଏହା ସାମାଜିକ ଭାଷାରେ ସାତଟି ମୁଖ୍ୟ ହିନ୍ଦୀ ଉପଭାଷା ମଧ୍ୟରୁ ବିବେଚନା କରାଯାଏ  ଫିଜି, ଗୁଇନ୍ଦା, ମରିସସ୍, ଦକ୍ଷିଣ ଆଫ୍ରିକା, ସୁରିନାମ ଏବଂ ତ୍ରିନିଦାଦ ଏବଂ ଟୋବାଗୋରେ ଏହା ଏକ ସଂଖ୍ୟାଲଘୁ ଭାଷା ଅଟେ  ଫିଜିର ଏକ ସରକାରୀ ଭାଷା ଫିଜି ହିନ୍ଦୀ, ଇଣ୍ଡୋ-ଫିଜୀୟମାନଙ୍କଦ୍ୱାରା କଥିତ ଆୱାଡି ଏବଂ ଭୋଜପୁରୀର ଏକ ପ୍ରକାର  ଭୋଜପୁରୀର ଅନ୍ୟ ଏକ ପ୍ରକାର କାରିବିଆନ୍ ହିନ୍ଦୁସ୍ତାନୀ ଇଣ୍ଡୋ-କାରିବିଆନ୍ ଲୋକମାନଙ୍କଦ୍ୱାରା କଥିତ  ଏହା ତ୍ରିନିଦାଦ ଏବଂ ଟୋବାଗୋ ଏବଂ ଗୁଇନାରେ କାରିବିଆନ୍ ଇଂରାଜୀରୁ ଶବ୍ଦଗତ ପ୍ରଭାବ ଅନୁଭବ କରିଛି  ସୁରିନାମରେ, ଯେଉଁ ଭାଷାଗୁଡ଼ିକ ଏହାକୁ ଶବ୍ଦଗତ ଭାବରେ ପ୍ରଭାବିତ କରିଛନ୍ତି, ସେଥିରେ ଶ୍ରାନାନ୍ ଟୋଙ୍ଗୋ କ୍ରେଓଲ୍, ସୁରିନାମ ଡଚ୍ ଏବଂ ଇଂରାଜୀ ଅନ୍ତର୍ଭୁକ୍ତ  ମରିସସ୍ ଏବଂ ଦକ୍ଷିଣ ଆଫ୍ରିକାରେ ଅନ୍ୟାନ୍ୟ ଉପଭାଷା କୁହାଯାଏ, ଯେଉଁଠାରେ ଏହାର ବ୍ୟବହାର ହ୍ରାସ ପାଉଛି
ପ୍ରତ୍ୟଙ୍ଗିରା  ଇଂରାଜୀ ଭାଷାରେ ,   :          , :          ;  , ଅନ୍ୟାନ୍ୟ ନାମ ନରସିଂହି, ନରସିଂହିକା ଓ ଅଥର୍ବନ ଭଦ୍ରକାଳୀ  ଜଣେ ଶକ୍ତିର ହିନ୍ଦୁ ଦେବୀ । ଆଦି ଶକ୍ତିଙ୍କର ସେ ଏକ ଅବତାର ଓ ଶରଭଙ୍କର ପତ୍ନୀ । ତାଙ୍କର ମୁଖ ମଣ୍ଡଳ ସିଂହ ଭଳି ଓ ଦେହ ମାନବୀ ଭଳି ଯାହା ଶିବ ଓ ଶକ୍ତିର ସଂଯୁକ୍ତ ଅବସ୍ଥାର ନିଦର୍ଶନ‌କୁ ବୁଝାଏ । ସିଂହ ଓ ମାନବୀ ଆକାର ଭଲ ଓ ମନ୍ଦର ନିୟନ୍ତ୍ରଣକୁ ଦର୍ଶାଏ । ଶାକ୍ତ ଶାସ୍ତ୍ରରେ ପ୍ରତ୍ୟଙ୍ଗିରାଙ୍କୁ ଗୁହ୍ୟ କାଳୀଙ୍କର ସିଦ୍ଧିଲକ୍ଷ୍ମୀ ଅବତାରକୁ ବୁଝାଏ । ବୈଷ୍ଣବ ମତରେ ନରସିଂହଙ୍କର ଏକ ଅବତାର ନରସିଂହି ଓ ଏହି ନରସିଂହି ହିଁ ପ୍ରତ୍ୟଙ୍ଗିରା । ଦୁର୍ଗା ପରମ୍ପରାରେ ପ୍ରତ୍ୟଙ୍ଗିରା ହିଁ ପୂର୍ଣ୍ଣ ଚଣ୍ଡୀ ଯାହାଙ୍କର ବ୍ରହ୍ମ   ଶକ୍ତି ଅଛି । ଦେବରେ ତାଙ୍କୁ ଅଥର୍ବନ ଭଦ୍ରକାଳୀ ନାମ ଦିଆଯାଇଛି ଯିଏ ଯାଦୁ ବିଦ୍ୟା ଓ ଅଥର୍ବ ଦେଦର ଦେବୀ । ଆଦି ପରାଶକ୍ତିଙ୍କ ଅବତାର ମାର୍କଣ୍ଡେୟ ପୁରାଣ   ଓ ଶିବ ପୁରଣ   ଅନୁସାରେ ତ୍ରେତା ଯୁଗ ଆରମ୍ଭରେ ହିରଣ୍ୟକଶିପୁଙ୍କର ପେଟ ଚିତିଦେଇ ତାଙ୍କ ରକ୍ତ ବିଷ୍ଣୁ ପାନ କରିଥିଲେ । ବିଷ୍ଣୁଙ୍କର କ୍ରୋଧ ଶାନ୍ତ କରିବାକୁ ଏକ ପକ୍ଷୀ-ପଶୁ-ମାନବ ମିଶ୍ରିତ ଆକାର ଧରି ଧରା ପୃଷ୍ଠକୁ ଅବତରଣ କରିଥିଲେ ଓ ତାଙ୍କୁ ଶରଭ କୁହାଗଲା । ଏହା ଦେଖି ତାଙ୍କ ସାଥିରେ ଯୁଦ୍ଧ କରିବାକୁ ନରସିଂହ ଏକ ଦୁଇ ମୁଣ୍ଡିଆ ପକ୍ଷୀ ସୃଷ୍ଟି କଲେ ଯାହାଙ୍କର ନାମ ଗଣ୍ଡବେରଣ୍ଡ ଥିଲା ଓ ଏହି ଯୁଦ୍ଧ ଚାଲୁ ରହିଲା । ଯୁଦ୍ଧ ସମାପ୍ତ ନହେବାରୁ ପାର୍ବତୀ ନିଜେ ପ୍ରତ୍ୟଙ୍ଗିରା ଅବତାର ନେଇ ଦୁଇ ପ୍ରତିଦ୍ୱନ୍ଦିଙ୍କ ସାମନାରେ ଠିଆ ହୋଇ ଗର୍ଜନ କରିବାକୁ ଲାଗିଲା । ଏହା ଶୁଣି ଶରଭ ଓ ଗଣ୍ଡବେରଣ୍ଡ ଯୁଦ୍ଧ ବନ୍ଦ କରିଦେଲେ । ପ୍ରତ୍ୟଙ୍ଗିରାଙ୍କର ଶିବ, ବିଷ୍ଣୁ ଓ ଶକ୍ତିଙ୍କର   ମିଳିତ ଶକ୍ତି ଥିଲା ଓ ସେ ତିନି ଜଣଙ୍କ ମଧ୍ୟରୁ ପ୍ରତ୍ୟେକଠାରୁ ଅଧିକ ବଳଶାଳୀ ଥିଲେ । ଅନ୍ୟ ଏକ କାହାଣୀ ଅନୁସାରେ ପ୍ରତ୍ୟଙ୍ଗିରା ଓ ଅଙ୍ଗିରା ନାମକ ଦୁଇ ଋଷି ଧ୍ୟାନମଗ୍ନ ଥିବାବେଳେ ମୂଳ ମନ୍ତ୍ରୋଚ୍ଚାରଣ ବେଳେ ଜଣେ ଅନାମଧେୟ ଦେବୀଙ୍କୁ ଦେଖିଲେ । ପରବର୍ତ୍ତୀ କାଳରେ ସେହି ଦେବୀ ନିଜର ନାମ ଦୁଇ ଋଷିଙ୍କ ନାମାନୁସାରେ ପ୍ରତ୍ୟଙ୍ଗିରା ରଖିଥିଲେ ଓ ସେହି ଅନୁସାରେ ଲୋକମାନେ ତାଙ୍କୁ ପ୍ରତ୍ୟଙ୍ଗିରା ଦେବୀ ନାମ ଦେଲେ । ତାଙ୍କର ଅନ୍ୟ ଏକ ନାମ ନରସିଂହି । ସେ ନିଜର ସିଂହ ମୁଣ୍ଡ ଓ ମାନବୀ ଦେହ ଥାଇ ଦେଖାଦେବାରୁ ତାଙ୍କର ଏହି ନାମକରଣ କରାଯାଇଥିଲା । ପ୍ରତ୍ୟ ଅର୍ଥ ବିରୋଧ, ଅଙ୍ଗିରା ଅର୍ଥ ଆକ୍ରମଣ । କଳା ଯାଦୁକୁ ପ୍ରତିହତ ବା ପ୍ରତିଆକ୍ରମଣ କରୁଥିବାରୁ ପ୍ରତ୍ୟଙ୍ଗିରା ନାମ ଯଥାର୍ଥରେ ଦିଆଯାଇଛି । ଅଥର୍ବ ବେଦରେ ଉଲ୍ଲେଖ ଥିବା ଦେବୀଙ୍କୁ ନିୟନ୍ତ୍ରଣ କରୁଥିବାରୁ ତାଙ୍କ ନାମ ଦକ୍ଷିଣ ଭାରତରେ ଅଥର୍ବନ ଭଦ୍ରକାଳୀ ଦିଆଯାଇଛି; ଏହି ଅଥର୍ବ ବେଦରେ ମନ୍ତ୍ର ତନ୍ତ୍ରକୁ ନିୟନ୍ତ୍ରଣରେ ରଖିବା ନିମନ୍ତେ ଶ୍ଳୋକ ସବୁ ରହିଛି । ଯୁଦ୍ଧ ଦେବୀ ଲଳିତା ସୁନ୍ଦରୀଙ୍କ ପାଖରେ ଥିବା ଶକ୍ତି ସେନାର ପ୍ରତ୍ୟଙ୍ଗିରା ସେନାପତି ଥିଲେ । ଭଣ୍ଡାସୁର ଓ ପ୍ରତ୍ୟଙ୍ଗିରାଙ୍କର ଯୁଦ୍ଧ ଚାଲିଥିବା ସମୟରେ ଆଦି ପରାଶକ୍ତି ତାଙ୍କୁ ଏକ ବରଦାନ ଦେଇଥିଲେ ଯାହା ସାହାଯ୍ୟରେ ସେ ଯାହାକୁ ସୁରକ୍ଷା ଦେବେ ସେ ଅପରେଜେୟ ରହିବେ ଏପରିକି ଖୋଦ ଆଦି ପରାଶକ୍ତି ମଧ୍ୟ ତାଙ୍କୁ ହରେଇପାରିବେନି । କୁଲକ୍ଷରେ ମଧ୍ୟ ତାଙ୍କୁ ପ୍ରାର୍ଥନା କଲେ ମଧ୍ୟ ସେ ତାଙ୍କ ଭକ୍ତଙ୍କୁ ଅଜେୟ କରିଦିଅନ୍ତି । ଏହି କାରଣମାନଙ୍କ ଯୋଗୁ ସେ କ୍ଷତ୍ରିୟମାନଙ୍କର ଅତି ପ୍ରିୟ ଥିଲେ । ପ୍ରତିରକ୍ଷା ଓ ଆକ୍ରମଣାତ୍ମକ ଲକ୍ଷ ନିମନ୍ତେ ସେ ପରମ ଦେବୀ ଅଟନ୍ତି ।
ତାମ୍ରେଶ୍ୱରୀ ମନ୍ଦିର, କେଶଇଖାଇତିନାମରେ ମଧ୍ୟ ପରିଚିତ ଓ ଏହା ଭାରତୀୟ ରାଜ୍ୟ ଆସାମର ତିନିସୁକିଆ ଜିଲ୍ଲା ର ( ପୂର୍ବରୁ ଦିବ୍ରୁଗଡ ଜିଲ୍ଲାର ଅଂଶ ଥିଲା ) ସଦିୟାଠାରୁ 18 କିଲୋମିଟର ଦୂରରେ ଅବସ୍ଥିତ  । ଏଠାରେ 15 ଶ ଶତାବ୍ଦୀରେ ଚୁଟିଆ ବଂଶଦ୍ୱାରା ନିର୍ମିତ ହୋଇଥିବା ପ୍ରାଚୀନ ମନ୍ଦିରର ଧ୍ୱଂଶା ବଶେଷ ମାତ୍ର ରହିଛି ।ଦେବୀ କାଲୀଙ୍କ ଏକା ଭିନ୍ନ ରୂପ ବୋଲି ବିଶ୍ୱାସ କରାଯାଉଥିବା ତମ୍ରେଶ୍ୱରୀଙ୍କ ଉପାସନା ପାଇଁ ଏହି ମନ୍ଦିର ନିର୍ମିତ ହେଇଥିଲା । କଥିତ ଅଛି ଦେବୀଙ୍କୁ କଞ୍ଚା ମାଂଶ ଭୋଗ ଆକାରରେ ଦିଆଯାଉଥିଲା । .. ନାମକରଣ ମନ୍ଦିରର କାନ୍ଥ ଓ କବାଟ ମାନ ସୁନ୍ଦର ଭାବରେ ନିର୍ମିତ ହେଇଥିଲା ଓ ମୁଖ୍ୟଦ୍ୱାରା ନିକଟରେ ଦୁଇଟି ବିଶାଳ ହାତୀ ପ୍ରତିମୂର୍ତିରେ ରୋପ୍ୟ ନିର୍ମିତ ଦନ୍ତ ରହିଥିଲା । କାନ୍ଥଗୁଡ଼ିକ ଆଚ୍ଛାଦିତ ନ ହେଇ ସମସ୍ତ ଦ୍ୱାର ତାମ୍ର ନିର୍ମିତ ଥିଲା ।ତେଣୁ ମନ୍ଦିରର ନାମ ତମ୍ରେଶ୍ୱରୀ ହେଇଥିଲା । ସମଗ୍ର ପରିସର ସୁ-ଉଛ ପ୍ରାଚୀରଦ୍ୱାରା ଆବଦ୍ଧ ଥିଲା ଓ ପରିସର ମଧ୍ୟରେ ମଣିଷ ବଳି ପାଇଁ ସ୍ଥାନ ରହିଥିଲା ।
ମିହିର କୁମାର ମେହେର ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୩ ମସିହାରେ ତାଙ୍କ ରଚିତ ପୁସ୍ତକ ନାଟକ: ଶକୁନ୍ତଳା ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ବୈଦିକ ଜ୍ୟୋତିଷରେ ଚନ୍ଦ୍ରର ପ୍ରଭାବକୁ ଅଧିକ ଗୁରୁତ୍ୱ ଦିଆଯାଇଛି । ଏହି କ୍ରମରେ ସମୟର ଗଣନା ପାଇଁ ଚନ୍ଦ୍ର ପୃଥିବୀର ଚାରିପାଖରେ ଯେଉଁ ସମୟ ମଧ୍ୟରେ ଥରେ ବୁଲି ଆସେ ତାହା ଚାନ୍ଦ୍ରମାସ ନାମରେ ଅଭିହିତ । ଚନ୍ଦ୍ରକଳାର ହ୍ରାସବୃଦ୍ଧି ଚନ୍ଦ୍ରର ଆବର୍ତ୍ତନ ଗତି ଓ ପରିକ୍ରମଣ ଗତି ପ୍ରାୟ ସମାନ । ଚନ୍ଦ୍ର ପୃଥିବୀ ଚାରିପଟେ ଘୁରିବା ସହିତ ନିଜ ଅକ୍ଷରେ ମଧ୍ୟ ଘୁରୁଥାଏ । ଅତଏବ ଆମେ ସର୍ବଦା ଚନ୍ଦ୍ରର ଗୋଟିଏ ପାର୍ଶ୍ୱ ହିଁ ଦେଖିବାକୁ ପାଉ । ପୃଥିବୀ ଚାରିପଟେ ଚନ୍ଦ୍ରର ବାସ୍ତବିକ ପରିକ୍ରମଣ ସମୟ ହେଉଛି ୨୭ ଦିନ ୭ ଘଣ୍ଟା ୪୩ ମିନିଟ ଓ ୧୧.୬ ସେକେଣ୍ଡ । ସାଧାରଣ ଭାବେ ଏହି ସମୟ ମଧ୍ୟରେ ଚନ୍ଦ୍ରକଳାର ହ୍ରାସବୃଦ୍ଧି  (ଅମାବାସ୍ୟାରୁ ପୂର୍ଣ୍ଣିମା ଯାଏଁ ଚନ୍ଦ୍ରର ଦୃଶ୍ୟମାନ ଆକାରରେ ପରିବର୍ତ୍ତନ) ଘଟିଥାଏ  । ପୃଥିବୀର ପରିକ୍ରମଣ ଗତି ଯୋଗୁଁ ଚନ୍ଦ୍ରକଳାର ଏହି ହ୍ରାସବୃଦ୍ଧି ପୃଥିବୀବାସୀଙ୍କୁ ଦୃଶ୍ୟମାନ ହେବା ବେଳେ ଏହି ସମୟ ଅନ୍ତର ପ୍ରଭାବିତ ହୋଇଥାଏ । ଚନ୍ଦ୍ର ଏକ ନିର୍ଦ୍ଦିଷ୍ଟ କାଳ୍ପନିକ ବିନ୍ଦୁରୁ ପୃଥିବୀର ପରିକ୍ରମଣ ଆରମ୍ଭ କରିବା ବେଳେ ଚନ୍ଦ୍ରକଳାର ଯେଉଁ ଅବସ୍ଥା  (ପୂର୍ଣ୍ଣିମା କିମ୍ବା ଅମାବାସ୍ୟା) ଆମକୁ ଦୃଶ୍ୟମାନ ହୁଏ, ଠିକ ୨୭ ଦିନ ୦୭ ଘଣ୍ଟା ୪୩ ମିନିଟ ଓ ୧୧.୬ ସେକେଣ୍ଡ ପରେ ଚନ୍ଦ୍ର ପୂର୍ବ ନିର୍ଦ୍ଧାରିତ କାଳ୍ପନିକ ବିନ୍ଦୁକୁ ଫେରିଆସିଲେ ବି ଚନ୍ଦ୍ରକଳାର ସେହି ପୂର୍ବ ଅବସ୍ଥା  (ପୂର୍ଣ୍ଣିମା କିମ୍ବା ଅମାବାସ୍ୟା) ଆମକୁ ଦୃଶ୍ୟମାନ ହୁଏନାହିଁ  । କାରଣ ପୃଥିବୀ ଏହି ସମୟ ମଧ୍ୟରେ ତା 'ର କକ୍ଷପଥରେ କିଛି ବାଟ ଆଗେଇ ଯାଇଥାଏ । ଅତଏବ ଚନ୍ଦ୍ର କଳାର ସେହି ପୂର୍ବ ଅବସ୍ଥା ଦୃଶ୍ୟମାନ ହେବା ପାଇଁ ପ୍ରାୟ ଦୁଇ ଦିନ ଅଧିକ ସମୟ ଲାଗେ । ଅର୍ଥାତ୍‌ ଗୋଟିଏ ପୂର୍ଣ୍ଣିମାରୁ  (କିମ୍ବା ଅମାବାସ୍ୟାରୁ) ତାର ପରବର୍ତ୍ତୀ ପୂର୍ଣ୍ଣିମା  (କିମ୍ବା ଅମାବାସ୍ୟା) ପୃଥିବୀରୁ ଦୃଶ୍ୟମାନ ହେବାପାଇଁ ୨୯.୫ ଦିନ ଲାଗେ  । ଭାରତୀୟ ବୈଦିକ ଜ୍ୟୋତିଷରେ ଏହି ସମୟ ଅନ୍ତର ହେଉଛି ଏକ ଚାନ୍ଦ୍ରମାସ   । ଚାନ୍ଦ୍ରମାନ ମାସ ବୈଦିକ ଜ୍ୟୋତିଷ ଗଣନାମତେ ପୂର୍ଣ୍ଣିମାର ପରଦିନ  (କୃଷ୍ଣ ପ୍ରତିପଦ 2021-01-23 .)ଠାରୁ ଆରମ୍ଭ ହୋଇ ପରବର୍ତ୍ତୀ ପୂର୍ଣ୍ଣିମାରେ ପର୍ଯ୍ୟନ୍ତ ସମୟର ବ୍ୟବଧାନ ପ୍ରାୟ ୨୯.୫ ଦିନ  । ଓଡ଼ିଆମାନେ ଏହି ହିସାବରେ ଚାନ୍ଦ୍ରମାସର ଗଣନା କରନ୍ତି । ଏହାକୁ ଗୌଣ ଚାନ୍ଦ୍ରମାସ ବୋଲାଯାଏ । ତେବେ ତେଲୁଗୁ ଭାଷାଭାଷି ଅଞ୍ଚଳରେ ମୂଖ୍ୟ ଚାନ୍ଦ୍ରମାସ ଅମାବାସ୍ୟା ପରଦିନ  ଶୁକ୍ଳ ପ୍ରତିପଦ ଅର୍ଥାତ୍‌ ନୂତନ ଚନ୍ଦ୍ରକଳା ଦର୍ଶନ ଠାରୁ ଠାରୁ ଆରମ୍ଭ ହୋଇ ପରବର୍ତ୍ତୀ ଅମାବାସ୍ୟାରେ ଶେଷ ହୁଏ । ଜ୍ୟୋତିଷମତରେ ଚନ୍ଦ୍ରର ଏହି ବାସ୍ତବିକ ପରିକ୍ରମଣକୁ ଭିତ୍ତି କରି ୨୭ କିମ୍ବା ୨୮ ନକ୍ଷତ୍ରର କଳ୍ପନା କରାଯାଇଛି ଏବଂ ତଦନୁସାରେ ନାକ୍ଷତ୍ରିକ ମାସର  ( : ) ମଧ୍ୟ ଗଣନା କରାଯାଇଛି  । ୧୨ଟି ଚାନ୍ଦ୍ରମାସ ହେଲା: ବୈଶାଖ, ଜ୍ୟୈଷ୍ଠ, ଆଷାଢ଼, ଶ୍ରାବଣ, ଭାଦ୍ରବ, ଆଶ୍ୱିନ, କାର୍ତ୍ତିକ, ମାର୍ଗଶିର, ପୌଷ, ମାଘ, ଫାଲ୍‌ଗୁନ ଓ ଚୈତ୍ର । ଚାନ୍ଦ୍ରମାସ କେବେ କେବେ ୨୭, ୨୮, ୨୯, ୩୦ ଓ ୩୧ ଦିନ ହୁଏ । ୧୨ଟି ଚାନ୍ଦ୍ରମାସର ମୋଟ ସମୟ ୩୫୪ ଦିନ । ୧୨ଟି ଚାନ୍ଦ୍ରମାସ  (୧ବର୍ଷ) ସହିତ ଏକ ସୌରବର୍ଷର  (୩୬୫ ଦିନ) ଗଣନାରେ ପ୍ରାୟ ୧୧ ଦିନର ପାର୍ଥକ୍ୟ ରହିଥାଏ  । ପ୍ରାୟ ତିନି ବର୍ଷ ଅନ୍ତରରେ ଏହି ଅଧିକା ସମୟକୁ  (ଏକ ମାସ) ଏକ ମଳମାସ ଭାବେ ଗଣନା କରାଯାଇ ଚାନ୍ଦ୍ରମାନ ସମୟ ଗଣନା ଏବଂ ସୌରବର୍ଷ ସମୟ ଗଣନା ମଧ୍ୟରେ ସମାନତା ରକ୍ଷା କରାଯାଇଥାଏ  ।